
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

* Τροποποίηση του Π.Δ. 329/83 για την «Ταξινόμηση, Συσκευα- 

σία και Επισήμανση των επικινδύνων ουσιών σε εναρμόνιση προς 
την οδηγία της Επιτροπής 91/410/ΕΟΚ. (Αναδημοσίευση) 1 

* Τροποποίηση και συμπλήρωση της 1285/89 απόφασης του ΑΧΣ 

σε συμμόρφωση προς την Οδηγία 90/18/ΕΟΚ η οποία αφορά 
στην επιθεώρηση και στον έλεγχο της ορθής εργαστηριακής πρα¬ 
κτικής. (Αναδημοσίευση) . 2 

Σύσταση και λειτουργία Διαβητολογικών Μονάδων (Κέντρων) και 
Εξωτερικών Διαβητολογικών Ιατρείων (Ε.Δ.Ι.) στα Νοσοκο¬ 
μεία .3 

Συμπλήρωση της αριθ. πρωτ. Δίβ/οικ. 10391/27.3.91 απόφα¬ 
σης «περί καθορισμού κριτηρίων διορισμού Αγροτικών γιατρών 
σε Αγροτικά Ιατρεία, Π.Ι., Τ.Σ. και Κ.Ύ.» 4 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 400/92 (1) 

* Τροποποίηση του Π.Δ. 329/83 για την «Ταξινόμηση, Συσκευασία 

και Επισήμανση των επικινδύνων ουσιών σε εναρμόνιση προς την 
οδηγία της Επιτροπής 91/410/ΕΟΚ. (Αναδημοσίευση) 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

. 1. Το έγγραφο του Γενικού Χημείου του Κράτους αριθ. 3006583/ 
287/0079/92. 

2. Τις διατάξεις του άρθρου 1 (παρ. 1 και 3) του Ν. 1338/1983 
«Εφαρμογή του κοινοτικού δικαίου» (ΦΕΚ 34/τ.Α'/17.3.1983) όπως 
τροποποιήθηκε από το άρθρο 6 Ν. 1440/1984 «Συμμετοχή της Ελλά¬ 
δος στο Κεφάλαιο, στα αποθεματικά και στις προβλέψεις της Ευρωπαϊ¬ 
κής Κοινότητος Άνθρακος και του Οργανισμού Εφοδιασμού ΕΥΡΑ- 
ΤΟΜ» (ΦΕΚ 70/τ.Α'/21.5.1984) καθώς και το άρθρο 65 του Ν. 
1892/90 (ΦΕΚ 101/τ.Α'/1990). 

3. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (αρ. 3 παρ. 2 και 3)» 
(ΦΕΚ 247/τ.Α'/1937). 

4. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου» (ΦΕΚ 391/τ.Ά/31.10.1929). 

5. Το Νόμο 115/1975 «περί τροποποιήσεως διατάξεων τινών του 
Ν. 4328/1929» (ΦΕΚ 172/τ.Α’/20.8.1975). 

6. Την απόφαση των Υπουργών Προεδρίας της Κυβέρνησης και Οι¬ 


κονομικών για περιορισμό των Συλλογικών Οργάνων του Υπουργείου 
Οικονομικών αρ. 1078204/927/0006Α (ΦΕΚ 517/τ.Β'/7.8.92). 

7. Την υπ’ αριθμ. Υ.1847/1078399/1182/7.8.92 κοινή από¬ 
φαση του Πρωθυπουργού και του Υπουργού Οικονομικών περί καθορι¬ 
σμού αρμοδιοτήτων (ΦΕΚ 525/τ.Β'/1992). 

8. Την Υ.1687/17.2.92 κοινή απόφαση του Πρωθυπουργού και 
του Υπουργού Εθν. Οικονομίας «Καθορισμός αρμοδιοτήτων των Υφυ¬ 
πουργών Εθν. Οικονομίας» (Β/104), όπως τροποποιήθηκε από την 
απόφαση υπ’ αριθμ. Υ.1723/16.3.92 (ΦΕΚ 215/Β). 

9. Την Υ. 1854/26.8.92 κοινή απόφαση του Πρωθυπουργού και 
του Υπουργού Εμπορίου «Ανάθεση αρμοδιοτήτων στον Υφυπουργό 
Εμπορίου» (ΦΕΚ 545/τ.Β'/31.8.92). 

10. Την αριθ. Υ. 1853/26.8.92 κοινή απόφαση του Πρωθυπουργού 
και του Υπουργού Βιομηχανίας, Ενέργειας και Τεχνολογίας, για τη με¬ 
ταβίβαση αρμοδιοτήτων, αποφασίζουμε: 

Εγκρίνουμε την απόφαση αριθ. 400/92 του Ανωτάτου Χημικού 
Συμβουλίου η οποία λήφθηκε κατά τη συνεδρίαση 14.4.92 και έχει ως 

εξής: 

ΓΕΝΙΚΟ ΧΗΜΕΙΟ ΚΡΑΤΟΥΣ 

Εγκρίνουμε την τροποποίηση του Π.Δ. 329/83 ως εξής: 

Άρθρο 1 

Σκοπός της παρούσας απόφασης είναι η τροποποίηση του Π.Δ. 
329/83 σε συμμόρφωση προς τις διατάξεις της οδηγίας της Επιτροπής 
91/410/ΕΟΚ (Ε 228/91), για τη δεκάτη τετάρτη προσαρμογή στην 
τεχνική πρόοδο της οδηγίας του Συμβουλίου 67/548/ΕθΚ για την 
ταξινόμηση, συσκευασία και επισήμανση των επικινδύνων ουσιών. 

Άρθρο 2 

Το κείμενο του παραρτήματος IX του Π.Δ. 329/83 αντικαθίσταται 
από το ακόλουθο παράρτημα. 

«ΠΑΡΑΡΤΗΜΑ IX» 

Διατάξεις σχετικές με τα συστήματα κλεισίματος 
ασφαλείας για τα παιδιά. 

ΜΕΡΟΣ Α 

1. Επανακλειόμενες συσκευασίες 

Τα κλεισίματα ασφαλείας για τα παιδιά που χρησιμοποιούνται σε 
επανακλειόμενες συσκευασίες πρέπει να ανταποκρίνονται στο πρότυπο 
150 8317 (έκδοση της 1ης Ιουλίου 1989) σχετικά με τις «Συσκευασίες 
ασφαλείας για τα παιδιά - Απαιτήσεις και μέθοδοι δοκιμιών για επανα¬ 
κλειόμενες συσκευασίες» - εκδόθηκε από το Διεθνή Οργανισμό Τυποποί¬ 
ησης - ΙηΐβΓΠβΐίοηβΙ δίαηιΐβπΐ θΓ§3ηίδ3ΐίοη (150). 

2. Μη επανακλειόμενες συσκευασίες (προς καθορισμόν). 

3. Παρατηρήσεις 

1. Η πιστοποίηση της συμμόρφωσης προς το ανωτέρω πρότυπο 
πραγματοποιείται μόνο από εργαστήρια που έχουν αποδείξει τα ίδια ότι 
πληρούν τα ευρωπαϊκά πρότυπα ΕΝ Σειρά 45 000. 

2. Ειδικές περιπτώσεις 

Αν θεωρείται προφανές ότι μια συσκευασία είναι επαρκώς ασφαλής 
για τα παιδιά δεδομένου ότι αυτά δεν μπορούν να έχουν πρόσβαση στο 

περιεχόμενό της χωρίς τη βοήθεια εργαλείου, η σχετική δοκιμή είναι 
δυνατόν να παραλειφθεί. Σε όλες τις άλλες περιπτώσεις και όταν το 
Γ.Χ.Κ. και οι συναρμόδιες αρχές ελέγχου έχουν βάσιμους λόγους να 
αμφιβάλλουν για την αποτελεσματικότητα του χρησιμοποιούμενου 
κλεισίματος ασφαλείας για παιδιά, είναι δυνατόν να ζητήσουν από τον 
υπεύθυνο της κυκλοφορίας του προϊόντος να τους προσκομίσει βεβαί¬ 
ωση ενός εργαστηρίου δοκιμών, όπως ορίζεται στο σημείο 1 ανωτέρω 
στην οποία να πιστοποιείται: 

- ότι ο τόπος του κλεισίματος που χρησιμοποιείται δεν απαιτεί τη διε¬ 
ξαγωγή δοκιμών σύμφωνα με το πρότυπο 180 που αναφέρεται ανω¬ 
τέρω, ή 

- ότι το εν λόγω σύστημα κλεισίματος, αφού υποβλήθηκε στις δοκιμές 
οι οποίες προβλέπονται από το πρότυπο 180 που αναφέρεται ανω¬ 
τέρω, κρίθηκε σύμφωνο προς τις προβλεπόμενες προδιαγραφές. 

ΜΕΡΟΣ Β 

Διατάξεις σχετικά με τα συστήματα που επιτρέπουν 
την αντίληψη των κινδύνων δια της αφής 

Οι τεχνικές προδιαγραφές για τα συστήματα που επιτρέπουν την 
αντίληψη των κινδύνων δια της αφής πρέπει να ανταποκρίνονται στο 
πρότυπο ΕΝ 272 (έκδοση της 20ης Αυγούστου 1989) σχετικά με τις 
ανάγλυφες προειδοποιήσεις κινδύνου». 

Άρθρο 3 

Στους παραβάτες των διατάξεων της παρούσας, επιβάλλονται τα 
πρόστιμα του άρθρου 22 του Π.Δ. 329/83 όπως τροποποιήθηκε από 
την Τ.Α. 1998/85 (Β/513/1986). 

Άρθρο 4 

Η ισχύς της παρούσας απόφασης αρχίζει από την 1η Νοεμβρίου 
1992. 

Ο Πρόεδρος Ο Γραμματέας 

Γ. ΠΑΡΙΣΑΚΗΣ ΧΑΡ. ΧΑΜΑΛΙΔΗΣ 

Τα Μέλη 

Κ. Γκέγκιου, Παν. Τσουκάτος, Γεωργ. Σούντης. 

Δ. Ταραντίλης, Παν. Σίσκος, Δ. Ψωμάς, Δ.Άαδικός 

Από τις διατάξεις της παρούσας δεν προκαλείται δαπάνη σε βάρος 
του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Οκτωβρίου 1992 

01 ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΚΩΝ. ΔΟΥΣΗΣ ΚΩΝ. ΓΙΑΤΡΑΚΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

Β. ΜΑΝΤΖΩΡΗΣ 

* Αναδημοσιεύεται λόγω εσφαλμένης δημοσίευσης στο ΦΕΚ 447/ 
9.7.92 (τ.Β’). 

Αριθ. 1282/91 (2) 

* Τροποποίηση και συμπλήρωση της 1285/89 απόφασης του ΑΧΣ σε 

συμμόρφωση προς την Οδηγία 90/18/ΕΟΚ η οποία αφορά στην 
επιθεώρηση και στον έλεγχο της ορθής εργαστηριακής πρακτικής. 
(Αναδημοσίευση) 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το έγγραφο του Γενικού Χημείου του Κράτους αριθ. 3018455/ 
1538/91. 

2. Τις διατάξεις του άρθρου 1 (παρ. 1 και 3) του Ν. 1338/1983 
«Εφαρμογή του κοινοτικού δικαίου» (ΦΕΚ 34/τ.Α'/17.3.1983) όπως 
τροποποιήθηκε από το άρθρο 6 Ν. 1440/1984 «Συμμετοχή της Ελλά¬ 
δος στο Κεφάλαιο, στα αποθεματικά και στις προβλέψεις της Ευρωπαϊ¬ 
κής Κοινότητος Άνθρακος και του Οργανισμού Εφοδιασμού ΕΥΡΑ- 
ΤΟΜ» (ΦΕΚ 70/τ.Α'/21.5.1984) καθώς και το άρθρο 65 του Ν. 
1892/90 (ΦΕΚ 101/τ.Α'/1990). 

3. Το εδάφιο δ της παρ. 8 του άρθρου 6 του Νόμου 4328/1929 


«περί συστάσεως του Γ ενικού Χημείου του Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (αρ. 3 παρ. 2 και 3)» 
(ΦΕΚ 247/τ.Α’/1937). 

4. Το άρθρο 4 του Διατάγματος της 31ης Οκτωβρίου 1929 «περί 
κανονισμού κανονισμού της λειτουργίας και των εργασιών του Ανώτα¬ 
του Χημικού Συμβουλίου» (ΦΕΚ 391/τ.Α’/31.10.1929). 

5. Το Νόμο 115/1975 «περί τροποποιήσεως διατάξεων τινών του 
Ν. 4328/1929» (ΦΕΚ 172/τ.Α·/20.8.1975). 

6. Την απόφαση των Υπουργών Προεδρίας της Κυβέρνησης και Οι¬ 
κονομικών για περιορισμό των Συλλογικών Οργάνων του Υπουργείου 
Οικονομικών αρ. 1078204/927/0006Α (ΦΕΚ 517/τ.Β·/7.8.92). 

7. Την υπ’ αριθμ. Υ.1847/1078399/1182/7.8.92 κοινή από¬ 
φαση του Πρωθυπουργού και του Υπουργού Οικονομικών περί καθορι¬ 
σμού αρμοδιοτήτων (ΦΕΚ 525/τ.Β'/1992). 

8. Την Υ.1687/17.2.92 κοινή απόφαση του Πρωθυπουργού και 
του Υπουργού Εθν. Οικονομίας «Καθορισμός αρμοδιοτήτων των Υφυ¬ 
πουργών Εθν. Οικονομίας» (Β/104), όπως τροποποιήθηκε από την 
απόφαση υπ’ αριθμ. Υ.1723/16.3.92 (ΦΕΚ 215/Β), αποφασί¬ 
ζουμε: 

Εγκρίνουμε την τροποποίηση και συμπλήρωση της 1285/89 απο- 
φάσεως του ΑΧΣ «Εναρμόνιση Οδηγίας 88/320/ΕΟΚ για την επιθε¬ 
ώρηση και τον έλεγχο της ορθής εργαστηριακής πρακτικής (ΟΕΠ)» 
(ΦΕΚ 58/Β/1990) ως εξής: 

Άρθρο 1 

Σκοπός της παρούσας είναι η συμμόρφωση της ελληνικής νομοθεσίας 
προς τις διατάξεις/της οδηγίας της Επιτροπής 90/18/ΕΟΚ (Ε 11/ 
90), «για την προσαρμογή στην τεχνική πρόοδο της οδηγίας του Συμ¬ 
βουλίου 88/320/ΕΟΚ για την επιθεώρηση και τον έλεγχο της ορθής 
εργαστηριακής πρακτικής (ΟΕΠ)». 

Άρθρο 2 

Το παράρτημα του άρθρου 7 της απόφασης του ΑΧΣ 1285/89 αντι¬ 
καθίσταται από το κατωτέρω παράρτημα. 

«ΠΑΡΑΡΤΗΜΑ» 

Οι διατάξεις για την επιθεώρηση και τον έλεγχο της ορθής εργαστη¬ 
ριακής πρακτικής που περιέχονται στα παραρτήματα Α και Β είναι αυ¬ 
τές των παραρτημάτων I (οδηγίες για την καταλληλότητα των διαδικα¬ 
σιών ελέγχου της ορθής εργαστηριακής πρακτικής) και 2 (οδηγίες για 
τη διενέργεια εργαστηριακών επιθεωρήσεων και εσωτερικών ελέγχων), 
αντιατοίχως, της σύστασης «σχεδίου απόφασης του Συμβουλίου» για 
την τήρηση των αρχών της ορθής εργαστηριακής πρακτικής (ΟΕΟϋ 
ΕΝν/0ΗΕΜ/0Μ/88/15 - πρώτη αναθεώρηση), όπως δημοσιεύθη- 
καν στην Επίσημη Εφημερίδα των Ευρωπαϊκών Κοινοτήτων Ε 11/ 
1990. 

2. Προααρτώνται και αποτελούν αναπόσπαστο μέρος της παρούσας 
τα παραρτήματα Α και Β της οδηγίας 90/18/ΕΟΚ τα οποία έχουν ως 
ακολούθως: 

ΠΑΡΑΡΤΗΜΑ Α 

ΟΔΗΓΙΕΣ ΣΧΕΤΙΚΑ ΜΕ ΤΙΣ ΔΙΑΔΙΚΑΣΙΕΣ ΕΛΕΓΧΟΥ 
ΤΗΣ ΤΗΡΗΣΗΣ ΤΗΣ ΟΡΘΗΣ ΕΡΓΑΣΤΗΡΙΑΚΗΣ 
ΠΡΑΚΤΙΚΗΣ (ΟΕΠ) 

Για να διευκολυνθεί η αμοιβαία αποδοχή των αποτελεσμάτων των 
δοκιμών που συγκεντρώνονται για να υποβληθούν σε αρμόδιες για νο¬ 
μοθετικές ρυθμίσεις αρχές των χωρών μελών του ΟΟΣΑ, έχει ουσια¬ 
στική σημασία να εναρμονιστούν οι διαδικασίες που έχουν θεσπιστεί για 
τον έλεγχο της τήρησης της ΟΕΠ καθώς και να καταστούν οι διαδικα¬ 
σίες αυτές συγκρίσιμες σε ποιότητα και σχολαστικότητα. Ο στόχος αυ¬ 
τού του παραρτήματος είναι να δώσει εμπεριστατωμένες πρακτικές οδη¬ 
γίες στα κράτη μέλη του ΟΟΣΑ σχετικά με τη διάρθρωση, τους μηχανι¬ 
σμούς και τις διαδικασίες που θα πρέπει να υιοθετήσουν κατά την κα¬ 
τάρτιση των προγραμμάτων τους για τον έλεγχο της τήρησης της εθνι¬ 
κής ΟΕΠ έτσι ώστε αυτά τα προγράμματα να καταστούν αποδεκτά σε 
διεθνές επίπεδο. 

Αναγνωρίζεται ότι τα κράτη μέλη θα εκδόσουν τις αρχές της ΟΕΠ 
και θα καταρτίσουν διαδικασίες ελέγχου της τήρησης των αρχών σύμ¬ 
φωνα με τις εθνικές νομικές και διοικητικές πρακτικές, και ανάλογα με 
τις προτεραιότητες που δίνουν στο θέμα, π.χ. σχετικά με την αρχική και 
τη μεταγενέστερη κάλυψη των διαφόρων κατηγοριών χημικών ουσιών 
και μεθόδων δοκιμασίας. Στην περίπτωση που τα κράτη μέλη θα συστή- 

σουν περισσότερες από μία υπηρεσίες ελέγχου της ΟΕΠ εξ αιτίας του νο¬ 
μικού πλαισίου που ισχύει σε αυτές για τον έλεγχο των χημικών προϊό¬ 
ντων, θα πρέπει να εκπονήσουν περισσότερα του ενός προγράμματα για 
την τήρηση της ΟΕΠ. Ο οδηγός που παρατίθεται στις παρακάτω παρα¬ 
γράφους αφορά καθεμία από τις υπηρεσίες αυτές και τα προγράμματα 
τήρησης της ΟΕΠ, αντίστοιχα. 

ΟΡΟΛΟΓΙΑ 

Στο παρόν έγγραφο ισχύουν οι ορισμοί που περιέχονται στις «Αρχές 
ορθής εργαστηριακής πρακτικής του ΟΟΣΑ» (άρθρο 2 της απόφ. ΑΧΣ 
1146/88). Επιπλέον ισχύουν οι ακόλουθοι ορισμοί: 

Αρχές ΟΕΠ: Αρχές ορθής εργαστηριακής πρακτικής, που συμφω¬ 
νούν με τις αντίστοιχες αρχές του ΟΟΣΑ όπως δίδονται στο άρθρο 2 της 
απόφ. ΑΧΣ 1146/88. 

Έλεγχος της τήρησης της ΟΕΠ: Η περιοδική επιθεώρηση εργαστη¬ 
ρίων ή/και ο εσωτερικός έλεγχος των μελετών με σκοπό να επιβεβαιω¬ 
θεί η προσχώρηση στις αρχές της ΟΕΠ. 

(Εθνικό) πρόγραμμα τήρησης της ΟΕΠ: Το συγκεκριμένο σύστημα 
που καθιερώνει μια χώρα μέλος για να ελέγχει την τήρηση της ΟΕΠ 
από τα εργαστήρια που λειτουργούν στην επικράτειά της, με τη βοήθεια 
επιθεωρήσεων και εσωτερικών ελέγχων. 

(Εθνική) υπηρεσία ελέγχου ΟΕΠ: Ένα διαχειριστικό όργανο που έχει 
συσταθεί από μια χώρα μέλος και είναι υπεύθυνο για τον έλεγχο της τή¬ 
ρησης της ΟΕΠ από εργαστήρια που λειτουργούν στην επικράτειά της 
και για την εκπλήρωση άλλων ανάλογων υποχρεώσεων σε σχέση με την 
ΟΕΠ, όπως αυτές ενδέχεται να έχουν προσδιοριστεί σε εθνικό επίπεδο. 
Είναι αυτονόητο ότι σε κάθε χώρα μέλος μπορούν να συσταθούν περισ¬ 
σότερα του ενός όργανα αυτού του τύπου. 

Επιθεώρηση εργαστηρίου: Επιτόπια εξέταση των διαδικασιών και 
της πρακτικής που ακολουθεί μια μονάδα δοκιμών, προκειμένου να 
εκτιμηθεί ο βαθμός τήρησης εκ μέρους της των αρχών της ΟΕΠ. Στη 
διάρκεια των επιθεωρήσεων εξετάζονται η διοικητική διάρθρωση και οι 
λειτουργικές διαδικασίες του εργαστηρίου, γίνονται συνεντεύξεις με τα 
βασικά μέλη τεου τεχνικού προσωπικού και εκτιμώνται και αναφέρο- 
νται η ποιότητα και η αρτιότητα των δεδομένων που συγκεντρώνονται 
στην εγκατάσταση. 

Εσωτερικός έλεγχος (Αιιιΐΐΐ): Σύγκριση των ανεπεξέργαστων στοι¬ 
χείων και των σχετικών πρακτικών ως προς την ενδιάμεση ή την τελική 
έκθεση, προκειμένου να προσδιοριστεί αν τα ανεπεξέργαστα δεδομένα 
αναφέρονται με ακρίβεια και κατά πόσον οι δοκιμές έχουν εκτελεστεί 
σύμφωνα με το σχέδιο της μελέτης και με τις τυποποιημένες μεθόδους 
εργασίας, να συγκεντρωθούν πρόσθετες πληροφορίες που δεν παρέχο¬ 
νται στην έκθεση και να αποδειχτεί κατά πόσον στην ανάπτυξη των δε¬ 
δομένων εφαρμόστηκε μέθοδος που θα μπορούσεε να αλλοιώσει την 
εγκυρότητά τους. 

Επιθεωρητής: Το άτομο που διενεργεί επιθεωρήσεις εργαστηρίων 
για λογαριασμό της (εθνικής αρμόδιας για τον έλεγχο της ΟΕΠ αρχής. 

Κατάσταση τήρησης της ΟΕΠ: Ο βαθμός προσχώρησης ενός εργα¬ 
στηρίου στις αρχές της ΟΕΠ, όπως εκτιμάται από την (εθνική) αρμόδια 
για τον έλεγχο της ΟΕΠ αρχή. 

. Αρμόδια για κανονιστικές ρυθμίσεις αρχή: Εθνικό όργανο που έχει τη 
νομική ευθύνη για ορισμένες πλευρές του ελέγχου των χημικών ουσιών. 

ΣΤΟΙΧΕΙΑ ΤΩΝ ΔΙΑΔΙΚΑΣΙΩΝ ΓΙΑ ΤΟΝ ΕΛΕΓΧΟ 
ΤΗΣ ΤΗΡΗΣΗΣ ΤΗΣ ΟΕΠ 

Διοίκηση 

Την ευθύνη για ένα (εθνικό) πρόγραμμα τήρησης της ΟΕΠ θα πρέπει 
να έχει ένα σωστά συγκροτημένο και νομικά έγκυρο διαχειριστικό όρ¬ 
γανο, που θα έχει επαρκή στελέχωση και θα λειτουργεί σε καθορισμένα 
διοικητικά πλαίσια. 

Οι χώρες μέλη θα πρέπει: 

- να διασφαλίζουν ότι η αρμόδια για τον έλεγχο της ΟΕΠ εθνική 
αρχή είναι άμεσα υπεύθυνη για μια ενδεδειγμένη ομάδα επιθεωρητών 
με την αναγκαία τεχνική/επιστημονική εξειδίκευση ή ότι έχει την τε¬ 
λική ευθύνη για την ομάδα αυτή, 

- να δημοσιευθούν τα έγγραφα που σχετίζονται με την υιοθέτηση 
των αρχών της ΟΕΠ στην επικράτειά τους, 

- να δημοσιευθούν έγγραφα που να περιέχουν στοιχεία σχετικά με 
το πρόγραμμα τήρησης της ΟΕΠ, στα οποία περιλαμβάνονται πληρο¬ 
φορίες για το νομικό ή διοικητικό πλαίσιο μέσα στο οποίο λειτουργεί το 
πρόγραμμα και παραπομπές σε δημοσιευμένες νομοθετικές πράξεις, κα¬ 


νονιστικά έγγραφα (π.χ. κανονισμοί, κώδικες πρακτικής, οδηγίες 
κ.λπ.), 

- να τηρούν αρχείο των εργαστηρίων που επιθεωρούνται (και της 
κατάστασής τους από άποψη τήρησης της ΟΕΠ) καθώς και των μελε¬ 
τών που ελέγχονται. 

Για να καλλιεργηθεί η διεθνής κατανόηση και οι επαφές, καλούνται οι 
χώρες μέλη να ενημερώνουν τον ΟΟΣΑ και άλλες χώρες μέλη (π.χ. 
μέσω της διαδικασίας ανταλλαγής συμπληρωματικών πληροφοριών 
του ΟΟΣΑ) για το είδος και τη διαθεσιμότητα της σχετικής με την ΟΕΠ 
τεκμηρίωσης που έχει καταρτιστεί, κοινοποιώντας ταυτόχρονα τη διεύ¬ 
θυνση και τα τηλέφωνα (εθνικών) αρμόδιων για τον έλεγχο της ΟΕΠ 
αρχών. 

Εμπιστευτικότητα 

Οι αρμόδιες για τον έλεγχο της ΟΕΠ αρχές έχουν πρόσβαση σε από 
εμπορική άποψη πολύ σημαντικές πληροφορίες και, σε ορισμένες περι¬ 
πτώσεις, μπορεί να χρειαστεί ακόμη και να ζητήσουν εμπορικά ευαί¬ 
σθητα έγγραφα από ένα εργαστήριο ή να αναφερθούν σε αυτά λεπτομε¬ 
ρώς στις εκθέσεις τους. 

Οι χώρες μέλη θα πρέπει: 

- να μεριμνούν για την τήρηση της εμπιστευτικότητας, όχι μόνο από 
τους επιθεωρητές αλλά και από κάθε άλλο πρόσωπο που αποκτά πρό¬ 
σβαση σε εμπιστευτικές πληροφορίες εξ αιτίας των δραστηριοτήτων 
ελέγχου της τήρησης της ΟΕΠ, 

- να διασφαλίζουν ότι, εκτός από την περίπτωση όπου έχουν αφαιρε- 
θεί όλες οι εμπορικά ευαίσθητες και εμπιστευτικές πληροφορίες, οι εκθέ¬ 
σεις των επιθεωρήσεων εργαστηρίων και των εσωτερικών ελέγχων τί¬ 
θενται στη διάθεση μόνο των αρμοδίων για νομοθετικές ρυθμίσεις αρ¬ 
χών και, κατά περίπτωση, στη διάθεση των εργαστηρίων που έχουν επι¬ 
θεωρηθεί ή που τα αφορούν οι εσωτερικοί έλεγχοι ή/και των χωρών 
που έχουν χρηματοδοτήσει τις μελέτες. 

Τα ονόματα των εργαστηρίων που υπόκεινται σε επιθεώρηση στα 
πλαίσια ενός εθνικού προγράμματος για την τήρηση της ΟΕΠ, ο βαθ¬ 
μός τήρησης των αρχών της ΟΕΠ εκ μέρους τους και η (οι) ημερομηνία 
(-ες) των επιθεωρήσεων θα πρέπει να κοινοποιούνται στις αρμόδιες για 
τον έλεγχο της ΟΕΠ αρχές των άλλων χωρών μελών, μετά από αίτησή 
τους. / 

Προσωπικό και επιμόρφωση 

Οι αρμόδιες για τον έλεγχο της ΟΕΠ εθνικές αρχές θα πρέπει: 

- Να εξασφαλίζουν τη διάθεση ικανοποιητικού αριθμού επιθεωρη¬ 
τών. 

Ο απαιτούμενος αριθμός επιθεωρητών εξαρτάται από: 

α) τον αριθμό των εργαστηρίων που έχουν ενταχθεί στο εθνικό πρό¬ 
γραμμα για την τήρηση της ΟΕΠ· 

β) τη συχνότητα με την οποία πρόκειται να εκτιμάται η κατάσταση 
τήρησης της ΟΕΠ από τα εργαστήρια· 

γ) τον αριθμό και την πολυπλοκότητα των μελετών που έχουν αναλά- 
βει τα εργαστήρια αυτά· 

δ) τον αριθμό των ειδικών επιθεωρήσεων ή ελέγχων που θα ζητούν οι 
αρμόδιες για νομοθετικές ρυθμίσεις αρχές. 

- Να διασφαλίζουν ότι οι επιθεωρητές διαθέτουν την κατάλληλη 
εξειδίκευση και κατάρτιση. 

Οι επιθεωρητές θα πρέπει να έχουν εξειδίκευση και πρακτική εμπει¬ 
ρία στο φάσμα των επιστημονικών ειδικοτήτων που σχετίζονται με τον 
έλεγχο των χημικών ουσιών. Οι αρμόδιες για τον έλεγχο της ΟΕΠ αρ¬ 
χές θα πρέπει: 

α) να διασφαλίζουν ότι υπάρχει πρόβλεψη για την κατάλληλη επιμόρ¬ 
φωση των επιθεωρητών σε σχέση με την εκάστοτε εξειδίκευση και 
εμπειρία τους· 

β) να ενθαρρύνουν τις διαβουλεύσεις συμπεριλαμβανομένων, όταν 
απαιτείται των κοινών επιμορφωτικών δραστηριοτήτων, με το προσω¬ 
πικό των αρμόδιων για τον έλεγχο της ΟΕΠ αρχών άλλων χωρών με¬ 
λών, ώστε να προωθηθεί η διεθνής εναρμόνιση της ερμηνείας και εφαρ¬ 
μογής των αρχών της ΟΕΠ καθώς και του ελέγχου της τήρησης των 
αρχών αυτών. 

- Να διασφαλίζουν ότ τα μέλη του σώματος των επιθεωρητών δεν 
συνδέονται με οικονομικά ή άλλα συμφέροντα με τα επιθεωρούμενα ερ¬ 
γαστήρια, τους εσωτερικούς ελέγχους ή με τις εταιρείες που χρηματο¬ 
δοτούν αυτές τις μελέτες. 

- Να εφοδιάζουν τους επιθεωρητές με τα ενδεδειγμένα μέσα για την 
αναγνώριση της ταυτότητάς τους (π.χ. δελτία ταυτότητας). 

Οι επιθεωρητές μπορεί: 

- να ανήκουν στο μόνιμο προσωπικό ενός οργάνου διαφορετικού από 
την αρμόδια για τον έλεγχο της ΟΕΠ εθνικής αρχής, 

- να απασχολούνται με σύμβαση ή με άλλο καθεστώς,άπό την αρμό¬ 
δια για τον έλεγχο της ΟΕΠ εθνική αρχή, με σκοπό τη διενέργεια επιθε¬ 
ωρήσεων στα εργαστήρια ή εσωτερικών ελέγχων των μελετών. 

Στις δύο τελευταίες περιπτώσεις, η εθνική αρμόδια για τον έλεγχο 
της ΟΕΠ αρχή θα πρέπει να έχει την τελική ευθύνη για τον προσδιορι¬ 
σμό της κατάστασης των εργαστηρίων από άποψη τήρησης της ΟΕΠ 
και της ποιότητας/δυνατότητας αποδοχής των εσωτερικών ελέγχων 
των μελετών καθώς και τη λήψη των τυχόν ενδεδειγμένων μέτρων με 
βάση τα πορίσματα των επιθεωρήσεων στα εργαστήρια ή των εσωτερι¬ 
κών ελέγχων. 

(Εθνικά) προγράμματα για την τήρηση της ΟΕΠ 

Ο έλεγχος της ΟΕΠ έχει σκοπό να διαπιστώσει αν τα εργαστήρια 
εφαρμόζουν τις αρχές της ΟΕΠ κατά τη διεξαγωγή των μελετών τους 
και αν είναι σε θέση να εγγυηθούν ότι τα δεδομένα που προκύπτουν είναι 
ικανοποιητικής ποιότητας. Όπως αναφέρεται παραπάνω οι χώρες μέλη 
θα πρέπει να δημοσιεύσουν τις λεπτομέρειες των προγραμμάτων τους 
που αφορούν την τήρηση της εθνικής ΟΕΠ. Οι εν λόγω πληροφορίες θα 
πρέπει μεταξύ άλλων: 

- Να καθορίζουν το πεδίο και την έκταση του προγράμματος. 

Ένα εθνικό πρόγραμμα για την τήρηση της ΟΕΠ μπορεί να καλύπτει 

περιορισμένο μόνο φάσμα χημικών ουσιών, π.χ. βιομηχανικές χημικές 
ουσίες, παρασιτοκτόνα, φαρμακευτικά προϊόντα κ.λπ. ή να περιλαμβά¬ 
νει όλες τις χημικές ουσίες. Θα πρέπει να προσδιορίζεται το πεδίο του 
ελέγχου τήρησης, τόσο ως προς τις κατηγορίες χημικών ουσιών όσο και 
ως προς τη φύση των εργαστηριακών δοκιμασιών, που υπόκεινται σε 
αυτόν τον έλεγχο, π.χ. φυσικές, χημικές, τοξικολογικές ή/και οικοτοξι- 
κολογικές δοκιμασίες. 

- Να παρέχουν ενδείξεις σχετικά με το μηχανισμό μέσω του οποίου 
τα εργαστήρια εντάσσονται στο πρόγραμμα για την τήρηση της ΟΕΠ. 

Η εφαρμογή των αρχών της ΟΕΠ στα δεδομένα για την ασφάλεια 
της υγείας και του πέριβάλλοντος που συγκεντρώνονται με σκοπό να 
χρησιμοποιηθούν, σε κανονιστικές ρυθμίσεις, μπορεί να είναι υποχρεω¬ 
τική. θα πρέπει να υπάρχει ένας μηχανισμός, με τη βοήθεια του οποίου 
να είναι δυνατό να ελεγχθεί η τήρηση των αρχών της ΟΕΠ εκ μέρους 
των εργαστηρίων από την αρμόδια (εθνική) αρχή ελέγχου της ΟΕΠ. 

- Να παρέχουν στοιχεία για τις κατηγορίες των εργαστηριακών επι- 
θεωρήσεων/εσωτερικών ελέγχων. 

Ένα εθνικό πρόγραμμα για την τήρηση της ΟΕΠ θα πρέπει να περι¬ 
λαμβάνει: 

α) επιθεωρήσεις· ρουτίνας - δηλαδή, τον τακτικό έλεγχο των εργα¬ 
στηρίων, κατ’ αρχήν ανά διετία. Οι επιθεωρήσεις αυτές περιλαμβάνουν 
αφενός γενική επιθεώρηση του εργαστηρίου και αφετέρου έναν περιορι¬ 
σμένο εσωτερικό έλεγχο των μελετών που έχουν ως αντικείμενο μια 
ολοκληρωμένη ή εν εξελίξει μελέτη (έρευνα)· 

β) ειδικές επιθεωρήσεις εργαστηρίων/εσωτερικούς ελέγχους των με¬ 
λετών μετά από εντολή μιας αρμόδιας για κανονιστικές ρυθμίσεις αρχής 
- π.χ. επιθεωρήσεις/εσωτερικός έλεγχος μελετών που υπαγορεύονται 
από ερωτήματα τα οποία προκύπτουν μετά από την υποβολή στοιχείων 
σε μια αρμόδια για τέτοιες ρυθμίσεις αρχή. 

- Να ορίζουν την εξουσιοδότηση των επιθεωρητών για την είσοδό 
τους στα εργαστήρια και την πρόσβασή τους στα δεδομένα που κατέ¬ 
χουν τα εργαστήρια. 

Ενώ κανονικά οι επιθεωρητές δεν πρόκειται να επισκεφθούν ένα ερ¬ 
γαστήριο παρά τη θέληση της διεύθυνσής τους, είναι δυνατόν να προκό¬ 
ψουν συνθήκες κάτω από τις οποίες η είσοδός τους και η προσπέλαση 
των δεδομένων τους θα έχει ουσιαστική σημασία για την προστασία της 
δημόσιας υγείας ή του περιβάλλοντος. Οι εξουσίες της αρμόδιας για τον 
έλεγχο της ΟΕΠ εθνικής αρχής στις περιπτώσεις αυτές θα πρέπει να 
έχουν προσδιοριστεί. 

- Να περιγράφουν τις διαδικασίες επιθεώρησης εργαστηρίων και 
εσωτερικού ελέγχου μελετών για την εξακρίβωση της τήρησης της 
ΟΕΠ. 

Στην τεκμηρίωση θα πρέπει να αναφέρονται οι διαδικασίες που πρό¬ 
κειται να εφαρμοστούν κατά την εξέταση τόσο των οργανωτικών μεθό¬ 
δων όσο και των συνθηκών, στο πλαίσιο των οποίων προγραμματίζο¬ 
νται, εκτελούνται, ελέγχονται και καταγράφονται οι εργαστηριακές με¬ 


λέτες. Οδηγίες για τις διαδικασίες αυτές παρέχονται στο παράρτημα II 
της παρούσας απόφασης - σύστασης. 

- Να περιγράφουν τα μέτρα που μπορεί να ληφθούν μετά από μια 
επιθεώρηση ή ένα εσωτερικό έλεγχο μελετών. 

Συνέχεια των επιθεωρήσεων των εργαστηρίων και των 
εσωτερικών ελέγχων των μελετών 

Όταν ολοκληρωθεί μια επιθεώρηση εργαστηρίου ή ένας εσωτερικός 
έλεγχος μελετών, ο επιθεωρητής θα πρέπει να συντάξει γραπτή έκθεση 
των ευρημάτων του. 

Οι χώρες μέλη θα πρέπει να παίρνουν μέτρα όταν, κατά τη διάρκεια ή 
μετά από μια επιθεώρηση εργαστηρίου ή έναν εσωτερικό έλεγχο, διαπι¬ 
στώνονται παρεκκλίσεις από τις αρχές της ΟΕΠ. Τα ενδεδειγμένα μέ¬ 
τρα θα πρέπει να περιγράφονται σε έγγραφα που συντάσσει η εθνική αρ¬ 
μόδια για τον έλεγχο της ΟΕΠ αρχή. Εφόσον μια επιθεώρηση εργαστη¬ 
ρίου ή ένας εσωτερικός έλεγχος αποκαλύψει ασήμαντες μόνο παρεκκλί¬ 
σεις από τις αρχές της ΟΕΠ μπορεί να ζητηθεί από εργαστήριο να επα- 
. νορθώσει τις μικρές αυτές παρεκκλίσεις. Είναι δυνατό, ο επιθεωρητής 
στη μονάδα να χρειαστεί να επανέλθει σ’ αυτήν σε εύθετο χρόνο, για να 
εξακριβώσει αν τα διορθωτικά αυτά μέτρα έχουν εφαρμοστεί. 

Όταν δεν έχει διαπιστωθεί καμία (ή ασήμαντες μόνο) παρέκκλιση 
(-εις) οι αρμόδιες για τον έλεγχο της ΟΕΠ εθνικές αρχές έχουν τη δυνα¬ 
τότητα: 

- να εκδόσουν δήλωση ότι το εργαστήριο επιθεωρήθηκε και διαπι¬ 
στώθηκε ότι λειτουργεί σύμφωνα με τις αρχές της ΟΕΠ. Θα πρέπει να 
αναφέρεται η ημερομημία της επιθεώρησης και, κατά περίπτωση, οι 
κατηγορίες πειραμάτων που ελέγχθηκαν στο εργαστήριο την ημερομη¬ 
νία αυτή. Οι εν λόγώ δηλώσεις μπορούν να χρησιμοποιηθούν για την 
παροχή πληροφοριών στις αρμόδιες για τον έλεγχο της ΟΕΠ εθνικές 
αρχές άλλων χωρών μελών, ή/και 

- να διαβιβάσουν στην αρμόδια για κανονιστικές ρυθμίσεις αρχή, 
που ζήτησε τον έλεγχο των μελετών, αναλυτική έκθεση των ευρημά¬ 
των. 

Όταν διαπιστωθούν σοβαρές παρεκκλίσεις, τα μέτρα που θα λάβει η 
αρμόδια για τον έλεγχο της ΟΕΠ εθνική αρχή θα εξαρτηθούν από τις 
συγκεκριμένες συνθήκες κάθε περίπτωσης καθώς και από τις νομικές ή 
διοικητικές διατάξεις, που διέπουν τον έλεγχο της τήρησης της ΟΕΠ 
στην αντίστοιχη χώρα. Τα λαμβανόμενα μέτρα μπορεί να περιλαμβά¬ 
νουν, χωρίς όμως να περιορίζονται σε αυτά, τα εξής: 

- έκδοση δήλωσης, όπου αναφέρονται αναλυτικά οι ελλείψεις ή τα 
σφάλματα που διαπιστώθηκαν και τα οποία μπορούν να έχουν επηρεά¬ 
σει την εγκυρότητα των ερευνών που έχουν διεξαχθεί στο εργαστήριο, 

- αναστολή των εργαστηριακών επιθεωρήσεων ή των εσωτερικών 
ελέγχων των μελετών σε ένα εργαστήριο και, για παράδειγμα εφόσον 
είναι διοικητικά δυνατόν, την εξαίρεση του εργαστηρίου από το πρό¬ 
γραμμα για την τήρηση της ΟΕΠ ή από κάθε υφιστάμενο κατάλογο ή 
μητρώο εργαστηρίων, που υπόκεινται σε επιθεωρήσεις σχετικές με την 
ΟΕΠ, 

- την απαίτηση να επισυναφθεί σε συγκεκριμένες εκθέσεις μελετών 
δήλωση με λεπτομερή αναφορά των παρεκκλίσεων, 

- την προσφυγή στη δικαιοσύνη, εφόσον το δικαιολογούν οι περιστά¬ 
σεις και το επιτρέπουν οι νομικές/διοικητικές διαδικασίες. 

Αν διαπιστωθούν σοβαρές παρεκκλίσεις, που μπορεί να έχουν επηρε¬ 
άσει συγκεκριμένες μελέτες, η αρμόδια για τον έλεγχο της ΟΕΠ εθνική 
αρχή θα πρέπει να εξετάσει κατά πόσο πρέπει να .ενημερώσει τις αντί¬ 
στοιχες αρμόδιες για κανονιστικές ρυθμίσεις ή για τον έλεγχο της ΟΕΠ 
εθνικές αρχές άλλων χωρών μελών για τα ευρήματά της. 

Δευτεροβάθμια διαδικασία 

Τα προβλήματα ή οι διαφορές απόψεων που παρουσιάζονται μεταξύ 
των επιθεωρητών και της διεύθυνσης των εργαστηρίων, κατά κανόνα 
επιλύονται στη διάρκεια της επιθεώρησης ή του εσωτερικού ελέγχου. 
Παρόλα αυτά μπορεί να μην είναι πάντοτε δυνατό να επέλθει συμφωνία. 
Θα πρέπει λοιπόν να προβλέπεται νέα διαδικασία, στο πλαίσιο της 
οποίας να έχει ένα εργαστήριο τη δυνατότητα να προσβάλει τα πορί¬ 
σματα μιας επιθεώρησης ή ενός εσωτερικού ελέγχου μελετών που απο¬ 
σκοπεί στον έλεγχο της τήρησης της ΟΕΠ ή/και τα μέτρα που σκοπεύ¬ 
ουν να λάβουν οι αρχές για τον έλεγχο της ΟΕΠ με βάση τα πορίσματα 
αυτά. 

ΠΑΡΑΡΤΗΜΑ Β 

ΟΔΗΓΟΣ ΓΙΑ ΤΗ ΔΙΕΝΕΡΓΕΙΑ ΕΠΙΘΕΩΡΗΣΕΩΝ 
ΕΡΓΑΣΤΗΡΙΩΝ ΚΑΙ ΕΣΩΤΕΡΙΚΩΝ ΕΛΕΓΧΩΝ 

ΕΙΣΑΓΩΓΗ 

Σκοπός του παρόντος παραρτήματος είναι να δόσει οδηγίες για τη 
διενέργεια επιθεωρήσεων εργαστηρίων και εσωτερικών ελέγχων μελε¬ 
τών, που μπορούν να γίνουν αμοιβαία αποδεκτές μεταξύ των χωρών 
μελών του ΟΟΣΑ. Αφορά κυρίως τις επιθεωρήσεις εργαστηρίων, δρα¬ 
στηριότητα που καταλαμβάνει μεγάλο μέρος του χρόνου των επιθεωρη¬ 
τών ΟΕΠ. Μια επιθεώρηση εργαστηρίου περιλαμβάνει συνήθως και ένα 
περιορισμένο εσωτερικό έλεγχο μελετών ως μέρος της επιθεώρησης, 
αλλά εσωτερικοί έλεγχοι διεξάγονται επίσης κατά διαστήματα μετά από 
αίτηση, για παράδειγμα, μιας αρμόδιας για κανονιστικές ρυθμίσεις αρ¬ 
χής. Γενικές κατευθύνσεις για τη διενέργεια εσωτερικών ελέγχων μελε¬ 
τών περιέχονται στο τέλος αυτού του παραρτήματος. 

Οι επιθεωρήσεις εργαστηρίων διενεργούνται με σκοπό να προσδιορι¬ 
στεί ο βαθμός τήρησης των εργαστηριακών μονάδων και των εργαστη¬ 
ριακών μελετών των αρχών της ΟΕΠ και να εκτιμηθεί η εγκυρότητα 
των δεδομένων, ώστε να διασφαλίζεται ότι τα προκύπτοντα δεδομένα 
έχουν την ποιότητα που απαιτείται για τις εκτιμήσεις και τη λήψη απο¬ 
φάσεων από τις εθνικές αρμόδιες για κανονιστικές ρυθμίσεις αρχές. Οι 
επιθεωρήσεις εργαστηρίων καταλήγουν σε εκθέσεις όπου περιγράφεται 
ο βαθμός προσχώρησης μιας εργαστηριακής μονάδας στις αρχές της 
ΟΕΠ. Οι επιθεωρήσεις εργαστηρίων θα πρέπει να διενεργούνται τα¬ 
κτικά, σε ρυθμό ρουτίνας, ώστε να καταρτίζεται και να τηρείται πρωτό¬ 
κολλο για την κατάσταση μιας εργαστηριακής μονάδας ως προς την τή¬ 
ρηση της ΟΕΠ. 

ΟΡΟΛΟΓΙΑ 

Στο παρόν παράρτημα ισχύουν οι ορισμοί που περιέχονται στις «αρ¬ 
χές ορθής εργαστηριακής πρακτικής του ΟΟΣΑ» όπως αυτές εκτίθενται 
στο άρθρο 2 της αποφ. ΑΧΣ 1146/88 καθώς και στο παράρτημα Α αυ¬ 
τής της οδηγίας. 

ΕΠΙΘΕΩΡΗΣΕΙΣ ΕΡΓΑΣΤΗΡΙΩΝ 

Επιθεωρήσεις για να εξακριβωθεί η τήρηση των αρχών της ΟΕΠ 
μπορούν να γίνουν σε οποιαδήποτε εργαστηριακή μονάδα, που συγκε¬ 
ντρώνει δεδομένα σχετικά με την προστασία της υγείας και του περιβάλ¬ 
λοντος για να χρησιμοποιηθούν σε κανονιστικές ρυθμίσεις. Οι επιθεωρη¬ 
τές μπορεί να χρειαστεί να ελέγξουν δεδομένα που αφορούν τις φυσικές, 
χημικές, τοξικολογικές ή οικοτοξικολογικές ιδιότητες μιας ουσίας ή 
ενός παρασκευάσματος. Σε ορισμένες περιπτώσεις οι επιθεωρητές μπο¬ 
ρεί να χρειαστούν τη βοήθεια εμπειρογνωμόνων σε συγκεκριμένες ειδι¬ 
κότητες. 

Το ευρύ φάσμα εγκαταστάσεων (από άποψη τόσο φυσικής διάταξης 
όσο και διοικητικής διάρθρωσης), παράλληλα με τη μεγάλη ποικιλία 
μελετών που συναντούν οι επιθεωρητές, σημαίνει ότι αυτοί θα βασιστούν 
μόνο στην κρίση τους για να αξιολογήσουν το βαθμό και την έκταση της 
τήρησης των αρχών της ΟΕΠ. Θα πρέπει πάντως να επιδιώκουν μια λε¬ 
λογισμένη θεώρηση όταν αξιολογούν κατά πόσο, στην περίπτωση ενός 
συγκεκριμένου εργαστηρίου ή μελέτης, έχει επιτευχθεί ικανοποιητικό 
επίπεδο συμφωνίας με τις αρχές της ΟΕΠ. 

Στα επόμενα μέρη παρέχονται οδηγίες για τις διάφορες πλευρές της 
εργαστηριακής μονάδας, του προσωπικού της και των διαδικασιών της, 
που ενδέχεται να εξεταστούν από τους επιθεωρητές εργαστηρίων. Για 
καθεμία από τις πλευρές αυτές αναφέρεται επιγραμματικά η σκοπιμό¬ 
τητα της εξέτασής της και παρέχεται επεξηγηματικός κατάλογος ειδι¬ 
κών θεμάτων, που θα μπορούσαν να ληφθούν υπόψη στη διάρκεια μιας 
επιθεώρησης. Οι κατάλογοι δεν μπορεί να είναι εξαντλητικοί και δεν 
πρέπει να θεωρηθούν ως τέτοιοι. 

Οι επιθεωρητές δεν θα ασχολούνται με τις ανάγκες ή τους στόχους 
που εξυπηρετεί η εκάστοτε μελέτη ούτε με την ερμηνεία των ευρημάτων 
των μελετών από άποψη κινδύνων για την υγεία του ανθρώπου και για 
το περιβάλλον. Τα θέματα αυτά ανήκουν στην ευθύνη των αρχών εκεί¬ 
νων, στις οποίες υποβάλλονται τα δεδομένα για να χρησιμοποιηθούν σε 
κανονιστικές ρυθμίσεις. 

Οι εργαστηριακές επιθεωρήσεις και οι έλεγχοι μελετών αναπόφευκτα 
διαταράσσουν τον κανονικό ρυθμό εργασίας σε ένα εργαστήριο. Θα πρέ¬ 
πει, επομένως, οι επιθεωρητές να εκτελούν το έργο τους μετά από προ¬ 
σεκτικό σχεδιασμό.και, κατά το μέτρο, του πρακτικά δυνατού, να σέβο¬ 
νται τις απαιτήσεις της διεύθυνσης του εργαστηρίου, σχετικά με την 


εκλογή του χρόνου των επισκέψεων σε ορισμένα τμήματα των εγκατα¬ 
στάσεων. 

Οι επιθεωρητές κατά τη διάρκεια των εργαστηριακών επιθεωρήσεων 
και των εσωτερικών ελέγχων των μελετών, έχουν πρόσβαση σε εμπι- 
στευτικές εμπορικά σημαντικές πληροφορίες. Έχει ουσιαστική σημασία 
να διασφαλίζεται το γεγονός ότι τις πληροφορίες αυτές βλέπει μόνο το 
εξουσιοδοτημένο προσωπικό. Η ευθύνη των επιθεωρητών στο σημείο 
αυτό είναι καθορισμένη στο πλαίσιο των εθνικών προγραμμάτων για τον 
έλεγχο της τήρησης της ΟΕΠ. 

ΔΙΑΔΙΚΑΣΙΑ ΤΩΝ ΕΠΙΘΕΩΡΗΣΕΩΝ 
Προκαταρκτική φάση της επιθεώρησης 

Σκοπός: Να εξοικειωθεί ο επιθεωρητής με τη μονάδα που πρόκειται 
να επιθεωρήσει, σε ό,τι αφορά τη διοικητική της διάρθρωση, τη φυσική 
διάταξη των κτιρίων και το φάσμα των διεξαγόμενων μελετών (ερευ¬ 
νών). 

Πριν από τη διενέργεια εργαστηριακής επιθεώρησης ή ελέγχου μελέ¬ 
της, οι επιθεωρητές θα πρέπει να εξοικειώνονται με τη μονάδα που πρό¬ 
κειται να επισκεφθούν. Θα πρέπει να εξετάζεται κάθε προϋπάρχουσα 
πληροφορία για την εργαστηριακή μονάδα. Αυτό μπορεί να περιλαμβά¬ 
νει παλαιότερες εκθέσεις επιθεωρήσεων, τη διάταξη της εργαστηριακής 
μονάδας, οργανογράμματα, εκθέσεις μελετών, πρωτόκολλα και βιο- 
γραφικά σημειώματα (ΟΥ) των κυριοτέρων μελών του προσωπικού. Τέ¬ 
τοια έγγραφα δίδουν πληροφορίες για: 

- το είδος, το μέγεθος και τη διάταξη της εργαστηριακής μονάδας, 

- το φάσμα των μελετών που πρόκειται να εξεταστεί στη διάρκεια 
της επιθεώρησης, 

- τη διοικητική διάρθρωση της εργαστηριακής μονάδας. 

Οι επιθεωρητές θα πρέπει να σημειώσουν, ιδιαίτερα, οποιαδήποτε έλ¬ 
λειψη σε σχέση με προηγούμενες επιθεωρήσεις. Όταν δεν έχει διενεργε- 
θεί παρόμοια εργαστηριακή επιθεώρηση, μπορεί να γίνει μια επίσκεψη 
πριν από την επιθεώρηση ώστε να συγκεντρωθούν σχετικές πληροφο¬ 
ρίες. 

Τα εργαστήρια θα πρέπει να ενημερώνονται για την ημερομηνία και 
την ώρα άφιξης των επιθεωρητών, το αντικείμενο της επίσκεψής τους 
και το χρονικό διάστημα που προβλέπεται να παραμείνουν αυτοί στις 
εγκαταστάσεις. Αυτό θα επιτρέψει στο εργαστήριο να εξασφαλίσει τη 
διάθεση του κατάλληλου προσωπικού και της τεκμηρίωσης. Στις περι¬ 
πτώσεις όπου πρόκειται να εξεταστούν συγκεκριμένα έγγραφα ή πρα¬ 
κτικά, είναι ίσως σκόπιμο να ζητούνται ένα προς ένα τα εργαστήρια πριν 
από την επίσκεψη, ώστε να είναι απευθείας διαθέσιμα στη διάρκεια της 
επιθεώρησης. 

Εναρκτήρια σύσκεψη 

Σκοπός: Να ενημερωθεί η διεύθυνση και το προσωπικό της εργαστη¬ 
ριακής μονάδας για το λόγο της επιθεώρησης ή του ελέγχου του τμήμα¬ 
τος μελετών και να εντοπιστούν οι χώροι του εργαστηρίου, να ελεγχθούν 
οι μελέτες που έχουν επιλεγεί, τα έγγραφα και το προσωπικό. 

Οι διοικητικές και τεχνικές λεπτομέρειες μια επιθεώρησης εργαστη¬ 
ρίου ή ενός ελέγχου μελετών θα πρέπει να συζητηθούν με τη διεύθυνση 
της μονάδας στην αρχή της επίσκεψης. Στην εναρκτήρια επίσκεψη οι 
επιθεωρητές θα πρέπει: 

- να διαγράψουν σε γενικές γραμμές το σκοπό και το αντικείμενο 
της επίσκεψης, 

- να προσδιορίσουν τα έγγραφα που θα απαιτηθούν για την επιθεώ¬ 
ρηση του εργαστηρίου, όπως κατάλογος κερατωμένων ή εν εξελίξει με¬ 
λετών, σχέδια μελετών, τυποποιημένες μέθοδοι εργασίας, εκθέσεις με¬ 
λετών κ.λπ. Στο σημείο αυτό θα πρέπει να συμφωνηθούν ο τρόπος εξέ¬ 
τασης των σχετικών εγγράφων και εφόσον είναι αναγκαίο, οι διατυπώ¬ 
σεις για την αντιγραφή τους, 

- να διευκρινίσουν ή να ζητήσουν τα στοιχεία που αφορούν τη διοικη¬ 
τική διάρθρωση (οργάνωση) και το προσωπικό της μονάδας, 

- να ζητήσουν πληροφορίες σχετικά με την παράλληλη διεξαγωγή 
μελετών που υπόκεινται στην ΟΕΠ και σ’ άλλες, για τις οποίες δεν ισχύ¬ 
ουν οι αρχές της ΟΕΠ, 

- να προσδιορίσουν κατ’ αρχήν τα τμήματα της εργαστηριακής μο¬ 
νάδας που πρόκειται να καλύφούν από την επιθεώρηση, 

- να καθορίσουν ποια έγγραφα και δείγματα θα χρειαστούν για την 
ολοκλήρωση ή υπό εξέλιξη μελέτη (ή μελέτες) που έχει επιλεγεί για 
έλεγχο. 

Πριν προχωρήσει περισσότερο στην επιθεώρηση, ο επιθεωρητής είναι 

σκόπιμο να έρθει σε επαφή με το τμήμα ποιοτικής προστασίας (ΠΠ) του 
εργαστηρίου. 

Κατά γενικό κανόνα, οι επιθεωρητές θεωρούν χρήσιμο να συνοδεύο¬ 
νται, όταν επιθεωρούν τις εγκαταστάσεις, από ένα στέλεχος του τμήμα¬ 
τος ποιοτικής προστασίας της μονάδας. 

Οι επιθεωρητές μπορούν να ζητήσουν να διατεθεί ένα γραφείο ειδικά 
για την εξέταση των εγγράφων και για άλλες δραστηριότητες. 

Οργάνωση και προσωπικό 

Σκοπός: Να προσδιοριστεί κατά πόσο η εργαστηριακή μονάδα διαθέ¬ 
τει επαρκές ειδικευμένο προσωπικό, πόρους ανθρώπινου δυναμικού και 
υπηρεσίες υποστήριξης για την ποικιλία και τον αριθμό των μελετών 
που έχει αναλάβει, και αν η οργανωτική διάρθρωση είναι η κατάλληλη. 
Αν η διεύθυνση εφαρμόζει πολιτική σχετικά με την επιμόρφωση και την 
παρακολούθηση της υγείας του προσωπικού, κατάλληλη για τις μελέτες 
που έχει αναλάβει η εργαστηριακή μονάδα. 

Θα ζητείται από τη διεύθυνση η επίδειξη ορισμένων εγγράφων, για 
παράδειγμα: 

- σχέδια κατόψεων, 

- διοικητικά και επιστημονικά οργανογράμματα της μονάδας, 

- Ον των βασικών στελεχών που μετέχουν στις μελέτες που έχουν 
επιλεγεί για έλεγχο, 

- κατάλογος ολοκληρωμένων και εν εξελίξει μελετών, με πληροφο¬ 
ρίες για τη φύση της μελέτης, τις ημερομηνίες έναρξης/ολοκλήρωσης, 
το σύστημα ελέγχων, την οδό χορήγησης καιτο όνομα του επικεφαλής 
της μελέτης, 

- στοιχεία για την επιμόρφωση και την παρακολούθηση της υγείας 
του προσωπικού, εφόσον υπάρχουν, 

- πρακτικά επιμόρφωσης του προσωπικού, αν υπάρχουν, 

- ευρετήριο των τυποποιημένων μεθόδων εργασίας (ΤΜΕ) της μο¬ 
νάδας, 

- ειδικές ΤΜΕ σε σχέση με τις μελέτες ή τις διαδικασίες που πρόκει¬ 
ται να επιθεωρηθούν ή να ελεγχθούν, 

- κατάλογος(-οι) των επικεφαλής μελετών που συνοδεύονται με την 
ή τις μελέτες που πρόκειται να ελεγχθούν. 

Ο επιθεωρητής θα πρέπει ιδιαίτερα να εξετάσει: 

- τους καταλόγους των ολοκληρωμένων ή εν εξελίξει μελετών, 
ώστε να διαπιστώσει το επίπεδο των εργασιών που έχει αναλάβει το ερ¬ 
γαστήριο, 

- την ταυτότητα και τα προσόντα των επικεφαλής των μελετών, του 
διευθυντή του τμήματος ποιοτικής προστασίας και άλλων βασικών με¬ 
λών του προσωπικού, 

- αν υπάρχουν ΤΜΕ για όλους τους σχετικούς με την επιθεώρηση 
τομείς δοκιμών. 

Πρόγραμμα ποιοτικής εργασίας 

Σκοπός: Να προσδιοριστεί αν ο μηχανισμός που χρησιμοποιεί η διεύ¬ 
θυνση προκειμένου να διασφαλίσει ότι οι εργαστηριακές μελέτες διεξά¬ 
γονται σύμφωνα με τις αρχές της ΟΕΠ είναι ικανοποιητικός. 

Θα πρέπει να ζητηθεί από το διευθυντή του τμήματος ποιοτικής προ¬ 
στασίας (ΠΠ) να επιδείξει τα συστήματα και τις μεθόδους που προορίζο¬ 
νται για την επίβλεψη και παρακολούθηση των εργασιών σε σχέση με 
την ΠΠ καθώς και το σύστημα καταγραφής των παρατηρήσεων που 
διατυπώνονται στη διάρκεια του ελέγχου για ΠΠ. Οι επιθεωρητές θα 
πρέπει να εξετάσουν: 

- τα προσόντα του διευθυντή του τμήματος του ΠΠ και όλου του 
προσωπικού του τμήματος αυτού, 

- αν το τμήμα ΠΠ λειτουργεί ανεξάρτητα από το προσωπικό που 
μετέχει στις μελέτες, , 

- πως το τμήμα ΠΠ προγραμματίζει και πραγματοποιεί την επί¬ 
βλεψη, παρακολουθεί τις φάσεις μιας μελέτης που έχουν χαρακτηριστεί 
κρίσιμες και κατά ποιο τρόπο διατίθενται οι πόροι για δραστηριότητες 
επίβλεψης και παρακολούθησης στο πλαίσιο της ΠΠ, 1 

- κατά πόσο, όταν πρόκειται για εργασίες τόσο σύντομης διάρκειας 
που η παρακολούθηση είναι πρακτικά ανέφικτη, προβλέπεται δειγματο¬ 
ληπτικός έλεγχος, 

- την έκταση των ελέγχν για την ΠΠ στη διάρκεια των πρακτικών 
σταδίων της μελέτης, 

- τις διαδικασίες ΠΠ για τον έλεγχο της τελικής έκθεσης, ώστε να 
διασφαλίζεται η συμφωνία της με τα' ανεπεξέργαστα δεδομένα, 

- αν το τμήμα ΠΠ διαβιβάζει στη διεύθυνση εκθέσεις, σχετικές με 


προβλήματα που είναι ενδεχόμενο να επηρεάσουν την ποιότητα ή την 
αρτιότητα μιας μελέτης, 

- τα μέτρα που παίρνει το τμήμα ΠΠ όταν διαπιστώνονται παρεκ¬ 
κλίσεις, 

- το ρόλο του τμήματος ΠΠ, αν υπάρχει, σε περίπτωση που οι έρευ¬ 
νες ή μέρη των ερευνών διεξάγονται σε εργαστήρια με συμβάσεις υπερ¬ 
γολαβίας, 

- τη συμμετοχή, αν υπάρχει, του τμήματος ΠΠ στην επισκόπηση, 
αναθεώρηση και αναπροσαρμογή των ΤΜΕ. 

Εγκαταστάσεις 

Σκοπός: Να διαπιστωθεί αν η πειραματική μονάδα έχει το κατάλ¬ 
ληλο μέγεθος, κατασκευή, σχεδίασμά και θέση, ώστε να ανταποκρίνεται 
στις απαιτήσεις των ερευνών που αναλαμβάνει. 

Ο επιθεωρητής θα πρέπει να εξετάσει αν: 

- ο σχεδιασμός επιτρέπει ικανοποιητικό διαχωρισμό ώστε, για πα¬ 
ράδειγμα, να μη γίνεται σύγχυση ανάμεσα στις ελεγχόμενες ουσίες, τα 
ζώα, την τροφοδοσία τους, τα παθολογοανατομικά δείγματα μιας μελέ¬ 
της και τα αντίστοιχα μιας άλλης, 

- εφαρμόζονται και λειτουργούν ικανοποιητικά οι διαδικασίες περι¬ 
βαλλοντικού ελέγχου και παρακολούθησης σε κρίσιμους χώρους, π.χ. 
στα δωμάτια των ζώων και άλλων βιολογικών πειραματικών συστημά¬ 
των, στους χώρους αποθήκευσης των ελεγχομένων ουσιών, στους εργα¬ 
στηριακούς χώρους, 

- η γενική πρακτική μέριμνα είναι επαρκής για τις διάφορες εγκα¬ 
ταστάσεις και κατά πόσο εφαρμόζονται, όπου χρειάζεται, διαδικασίες 
καταπολέμησης των παρασίτων. 

Περιποίηση, στέγαση και περιορισμός των βιολογικών 
πειραματικών συστημάτων 

Σκοπός: Να προσδιοριστεί κατά πόσο η πειραματική μονάδα, κατά το 
μέτρο που μετέχει σε μελέτες με ζώα ή άλλα βιολογικά πειραματικά συ¬ 
στήματα, διαθέτει επαρκή τεχνικά μέσα και συνθήκες υποστήριξης για 
την περιποίηση, τη στέγαση και τον περιορισμό τους, ώστε να καταπο- 
λεμάται το στρες και άλλα προβλήματα, που θα μπορούσαν να επηρεά¬ 
σουν το πειραματικό σύστημα και, κατ’ επέκταση, την ποιότητα των δε¬ 
δομένων. 

Μια πειραματική μονάδα μπορεί να διεξάγει μελέτες που απαιτούν 
ποικιλία ζωικών και φυτικών ειδών, καθώς και μικροβιακών ή άλλων 
κυτταρικών ή υποκυτταρικών συστημάτων. Το είδος των χρησιμο¬ 
ποιούμενων συστημάτων δοκιμών καθορίζει τις πτυχές της περιποίη¬ 
σης, της στέγασης ή του περιορισμού που θα ελέγξει ο επιθεωρητής. Ο 
επιθεωρητής, χρησιμοποιώντας την κρίση του, θα εξετάσει, ανάλογα με 
τα συστήματα δοκιμών, αν: 

- υπάρχουν κατάλληλες εγκαταστάσεις για τα χρησιμοποιούμενα πει¬ 
ραματικά συστήματα και για τις ανάγκες των δοκιμών (πειραμά¬ 
των), 

- λαμβάνονται μέτρα για την απομόνωση (καραντίνα) των ζώων και 
των φυτών που εισέρχονται στη μονάδα και αν τα μέτρα αυτά λειτουρ¬ 
γούν ικανοποιητικά, 

- λαμβάνονται μέτρα για την απομόνωση των ζώων (ή άλλων στοι¬ 
χείων ενός πειραματικού συστήματος, αν είναι αναγκαίο) όταν είναι 
γνωστό ή υπάρχουν υποψίες ότι είναι ασθενή ή φορείς ασθενειών, 

- υπάρχει επαρκής παρακολούθηση και τήρηση πρακτικών για την 
υγεία, τη συμπεριφορά ή άλλες εκδηλώσεις, ανάλογα με το σύστημα δο¬ 
κιμασιών, 

- ο εξοπλισμός που προορίζεται για τη διατήρηση των περιβαλλοντι¬ 
κών συνθηκών, οι οποίες απαιτούνται για κάθε σύστημα δοκιμών, επαρ- 
κεί, συντηρείται σωστά και είναι αποδοτικός, 

- τα κλουβιά των ζώων, τα ράφια, οι δεξαμενές και άλλα δοχεία κα¬ 
θώς και ο συμπληρωματικός εξοπλισμός διατηρούνται αρκετά καθαρά, 

- εκτελούνται αναλύσεις για τον έλεγχο των περιβαλλοντικών συν¬ 
θηκών και των συστημάτων υποστήριξης, όπως απαιτείται, 

- υπάρχουν τα τεχνικά μέσα για την απομάκρυνση των βιολογικών 
συστημάτων και τη διάθεση των απορριμμάτων και των περιττωμάτων 
των ζώων και αν χρησιμοποιούνται με τρόπο ώστε να ελαχιστοποιού¬ 
νται η εξάπλωση ζωυφίων, οι οσμές, οι κίνδυνοι ασθενειών και η μό¬ 
λυνση του περιβάλλοντος, 

- προβλέπονται αποθηκευτικοί χώροι για τις ζωοτροφές ή τα ισοδύ¬ 
ναμα υλικά για όλα τα συστήματα δοκιμών αν οι χώροι αυτοί δεν χρη¬ 
σιμοποιούνται για την αποθήκευση άλλων υλικών, όπως ελεγχόμενες 

ουσίες, χημικές ουσίες για την καταπολέμηση βλαβερών παρασίτων ή 
απολυμαντικά καθώς και αν είναι χωρισμένοι από τους χώρους όπου 
στεγάζονται ζώα ή όπου διατηρούνται άλλα βιολογικά συστήματα δοκι¬ 
μών, 

- οι αποθηκευμένες ζωοτροφές και στρωμνές (ξηραντικό) προστα¬ 
τεύονται από τη φθορά σε αντίξοες περιβαλλοντικές συνθήκες από προ¬ 
σβολή βλαβερών οργανισμών ή από μόλυνση. 

Συσκευές και όργανα, υλικά, αντιδραστήρια και δείγματα 

Σκοπός: Να εξετασθεί αν το εργαστήριο διαθέτει, κατάλληλα τοποθε¬ 
τημένες συσκευές και όργανα σε λειτουργία, αρκετά σε αριθμό και με 
επαρκή δυναμικότητα ώστε να ανταποκρίνονται στις απαιτήσεις των ερ¬ 
γασιών οι οποίες εκτελούνται στη μονάδα καθώς και αν τα υλικά, τα 
αντιδραστήρια και τα δείγματα επισημαίνονται, χρησιμοποιούνται και 
αποθηκεύονται όπως πρέπει. 

Ο επιθεωρητής θα πρέπει να εξετάσει αν: 

- οι συσκευές και τα όργανα είναι καθαρά και σε καλή κατάσταση 
λειτουργίας, 

- τηρούνται πρωτόκολλα για τη λειτουργία, τη συντήρηση, τη ρύθ¬ 
μιση και τη βαθμονόμηση των οργάνων και συσκευών, 

- τα υλικά και τα χημικά αντιδραστήρια φέρουν τις πρέπουσες ετικέ¬ 
τες και αποθηκεύονται στις κατάλληλες θερμοκρασίες και κατά πόσο 
δεν παραβλέπονται οι ημερομηνίες λήξεως. Στις ετικέτες των αντιδρα¬ 
στηρίων θα πρέπει να αναγράφεται η προέλευσή τους, η ταυτότητα και η 
συγκέντρωσή τους ή/και άλλα συναφή στοιχεία, 

- τα δείγματα ταυτοποιούνται πλήρως με βάση το πειραματικό σύ¬ 
στημα, τη μελέτη, τη φύση τους και την ήμερομηνία συλλογής, 

- οι συσκευές και τα όργανα καθώς και τα αντιδραστήρια που χρησι¬ 
μοποιούνται δεν θίγουν τα συστήματα δοκιμών. 

Συστήματα δοκιμών (πειραματικά συστήματα) 

Σκοπός: Νε ελεγχθεί αν εφαρμόζονται ικανοποιητικές διαδικασίες 
για το χειρισμό και τον έλεγχο των ποικίλων συστημάτων δοκιμών που 
απαιτούν οι έρευνες που έχουν αναληφθεί στη μονάδα, π.χ. χημικά και 
φυσικά συστήματα, κυτταρικά και μικροβιακά συστήματα, φυτά ή ζώα. 

Φυσικά και χημικά συστήματα 

Ο επιθεωρητής θα πρέπει να εξετάσει αν: 

- στις περιπτώσεις όπου απαιτείται από το σχέδιο μιας μελέτης, έχει 
προσδιοριστεί η σταθερότητα των ουσιών ελέγχου και αναφοράς και αν 
έχουν χρησιμοποιηθεί οι ουσίες αναφοράς που καθορίζονται στα σχέδια 
των μελετών, 

- εφαρμόζονται ΤΜΕ που να καλύπτουν τις δραστηριότητες του ερ¬ 
γαστηρίου και αν τηρούνται οι διατάξεις τους, 

- στα αυτόματα συστήματα, τα δεδομένα που συγκεντρώνονται με 
τη μορφή γραφικών παραστάσεων, καταγραφικών καμπύλών ή κατα¬ 
γραφικών των Η/Τ φυλάσσονται ως ανεπεξέργαστα δεδομένα και αρ¬ 
χειοθετούνται. 

Βιολογικά συστήματα δοκιμών 

Ο επιθεωρητής, λαμβάνοντας υπόψη του τα σχετικά θέματα που 
αναφέρονται παραπάνω για την περιποίηση, τη στέγαση ή τον περιορι¬ 
σμό των βιολογικών πειραματικών συστημάτων, θα πρέπει να εξετάσει 
αν: 

- τα συστήματα δοκιμών είναι αυτά που καθορίζονται στα σχέδια ων 
μελετών, 

- τα συστήματα δοκιμών έχουν ταυτοποιηθεϊ επαρκώς, 

- τα ζώα επισημαίνεται επαρκώς και εφόσον είναι αναγκαίο και σκό¬ 
πιμο, ατομικά σε όλη τη διάρκεια τη μελέτης, 

- τα δωμάτια ή οι κλωβοί ή τα δοχεία των βιολογικών συστημάτων 
έχουν ταυτοποιηθεϊ σωστά, με όλες τις απαραίτητες πληροφορίες, 

- υπάρχει επαρκής διαχωρισμός μεταξύ των μελετών που διεξάγο¬ 
νται στα ίδια ζωικά είδη (ή στα ίδια βιολογικά συστήματα δοκιμών) 
αλλά με διαφορετικές ουσίες, 

- υπάρχει επαρκής διαχωρισμός μεταξύ των ζωικών ειδών (και άλ¬ 
λων βιολογικών συστημάτων) είτε σε χώρο είτε σε χρόνο, 

- το περιβάλλον των βιολογικών συστημάτων είναι αυτό που καθορί¬ 
ζεται στα σχέδια μελετών ή στις ΤΜΕ, για παραμέτρους όπως η θερμο¬ 
κρασία ή οι κύκλοι φωτός/σκότους, 

- η παραλαβή, η μεταχείριση, η στέγαση ή ο περιορισμός, η περιποί¬ 
ηση και η εκτίμηση της υγείας καταγράφονται όπως πρέπει στα συστή¬ 
ματα δοκιμών, 


- τηρούνται γραπτά πρακτικά για την εξέταση, την καραντίνα, τη 
νοσηρότητα, τη θνησιμότητα, τη συμπεριφορά, τη διάγνωση και τη θε¬ 
ραπεία των ζωικών και φυτικών συστημάτων δοκιμών ή άλλα στοιχεία, 
όπως αρμόζει σε κάθε βιολογικό σύστημα δοκιμών, 

- υπάρχει πρόβλεψη για την κατάλληλη διάθεση (απόρριψη) των συ¬ 
στημάτων μετά το τέλος των δοκιμασιών και πειραμάτων. 

ο _ 

Ελεγχόμενες ουσίες και ουσίες αναφοράς 

Σκοπός: Να προσδιοριστεί αν το εργαστήριο εφαρμόζει διαδικασίες 
που αποβλέπουν στο: ΐ) να διασφαλίζεται ότι η ταυτότητα, η δραστικό- 
τητα, η ποσότητα και η σύσταση των ελεγχόμενων ουσιών και των ου¬ 
σιών αναφοράς, συμφωνούν με τις προδιαγραφές τους και ΐί) να παρα- 
λαμβάνονται και να αποθηκεύονται σωστά οι ελεγχόμενες ουσίες και οι 
ουσίες αναφοράς. 

Ο επιθεωρητής θα πρέπει να εξετάσει αν: 

- εφαρμόζονται διαδικασίες (ΤΜΕ) για την καταγραφή της παραλα¬ 
βής και για το χειρισμό, η δειγματοληψία, τη χρήση και την αποθή¬ 
κευση των ελεγχόμενων ουσιών και των ουσιών αναφοράς, 

- Τα δοχεία των ελεγχόμενων ουσιών και των ουσιών αναφοράς φέ¬ 
ρουν τις σωστές ετικέτες, 

- οι συνθήκες αποθήκευσης είναι οι ενδεδειγμένες για τη διατήρηση 
της συγκέντρωσης, της καθαρότητας και της σταθερότητας των ελεγ¬ 
χόμενων ουσιών και των ουσιών αναφοράς, 

• - υπάρχουν διαδικασίες (ΤΜΕ) για τον προσδιορισμό της ταυτότη¬ 
τας, της καθαρότητας, της σύστασης και της σταθερότητας καθώς και 
για την πρόληψη της μόλυνσης των ελεγχόμενων ουσιών και των ου¬ 
σιών αναφοράς κατά περίπτωση, 

- υπάρχουν διαδικασίες για τον προσδιορισμό της ομοιογένειας και 
της σταθερότητας των μειγμάτων που περιέχουν ελεγχόμενες ουσίες 
και ουσίες αναφοράς, κατά περίπτωση, 

- τα δοχεία που περιέχουν μείγματα (ή αραιώσεις) των ελεγχόμενων 
ουσιών και των ουσιών αναφοράς φέρουν ετικέτες και αν τηρούνται 
πρωτόκολλα για την ομοιογένεια και σταθερότητα του περιεχομένου 
τους, κατά περίπτωση, 

- όταν η έρευνα διαρκεί περισσότερο" από τέσσερις εβδομάδες, λαμ- 
βάνονται δείγματα από κάθε παρτίδα ελεγχόμενων ουσιών και ουσιών 
αναφοράς για αναλυτικούς σκοπούς και αν αυτά διατηρούνται για αρ¬ 
κετό χρόνο, 

- οι διαδικασίες ανάμειξης ουσιών έχουν σχεδιαστεί με τρόπο ώστε 
να προλαμβάνονται τα σφάλματα στην ταυτοποίηση ή οι επιμολύν- 
σεις. 

Τυποποιημένες μέθοδοι εργασίας 

Σκοπός: Να προσδιοριστεί αν το εργαστήριο διαθέτει γραπτές, τυπο¬ 
ποιημένες μεθόδους εργασίας (ΤΜΕ), που να καλύπτουν όλες τις σημα¬ 
ντικές πτυχές των λειτουργιών του εργαστηρίου, λαμβάνοντας υπόψη 
ότι μια από τις σημαντικότερες διαχειριστές τεχνικές για τον έλεγχο των 
εργαστηριακών λειτουργιών είναι η χρήση γρπτών ΤΜΕ. Οι μέθοδοι 
αυτές συνδέονται άμεσα με τα στοιχεία ρουτίνας των εργασιών που 
εκτελούνται στο εργαστήριο. 

Ο επιθεωρητής θα πρέπει να εξετάσει αν: 

- σε κάθε χώρο του εργαστηρίου υπάρχουν άμεσα διαθέσιμα τα σχε¬ 
τικά εγκεκριμένα αντίγραφα των ΤΜΕ, 

- εφαρμόζονται διαδικασίες για την αναθεώρηση και τον εκσυγχρο¬ 
νισμό των ΤΜΕ, 

- οι τυχόν τροποποιήσεις ή μεταβολές των ΤΜΕ έχουν εγκριθεί και 
φέρουν ημερομηνία, 

- διατηρούνται αρχεία των παλαιών ΤΜΕ, 

- υπάρχουν ΤΜΕ για τις παρακάτω δραστηριότητες χωρίς όμως να 
περιορίζονται αναγκαστικά σ’ αυτές: 

ί) παραλαβή, ταυτοποίηση, επισήμανση, χειρισμός, δειγματοληψία, 
χρήση και αποθήκευση των ελεγχόμενων ουσιών και των ουσιών ανα¬ 
φοράς, 

ΐί) συντήρηση, καθαρισμός, ρύθμιση των οργάνων μέτρησης και του 
εξοπλισμού περιβαλλοντικού ελέγχου, 

ίϋ) παρασκευή αντιδραστηρίων και σύνθεση δόσεων, 
ΐν) τήρηση πρωτοκόλλων, σύνταξη εκθέσεων, αποθήκευση και ανά¬ 
κτηση πρωτοκόλλων και εκθέσεων, 

ν) προετοιμασία και έλεγχος του περιβάλλοντος των χώρων που πε¬ 
ριέχουν τα βιολογικά συστήματα, 

νί) παραλαβή, μεταφορά, εγκατάσταση, χαρακτηρισμός, αναγνώ¬ 
ριση και περιποίηση των βιολογικών συστημάτων, 

νϋ) μεταχείριση των συστημάτων δοκιμών πριν, στη διάρκεια και στο 
τέλος της μελέτης, 

νίίί) διάθεση των εργαστηριακών βιολογικών συστημάτων, 
ίχ) χρήση παρασιτοκτόνων και απορρυπαντικών και 
χ) λειτουργία του προγράμματος ποιοτικής προστασίας. 

Εκτέλεση της μελέτης 

Σκοπός: Να επιβεβαιωθεί ότι υπάρχουν γραπτά σχέδια μιας μελέτης 
και ότι τα σχέδια αυτά καθώς και η εκτέλεση της μελέτης είναι σύμ¬ 
φωνα με τις αρχές τις ΟΕΠ. 

Οι επιθεωρητής θα πρέπει να εξετάσει αν: 

- το σχέδιο μιας μελέτης φέρει την υπογραφή του επικεφαλής της, 

- οι τυχόν τροποποιήσεις του σχεδίου της μελέτης φέρουν υπογραφή 
και ημερομηνία, 

- έχει καταγραφεί η ημερομηνία της έγκρισης του σχεδίου μελέτης 
από το χρηματοδότη (κατά περίπτωση), 

- οι μετρήσεις, παρατηρήσεις και εξετάσεις είναι σύμφωνες με το 
σχέδιο της μελέτης και τις σχετικές ΤΜΕ, 

- τα αποτελέσματα αυτών των μετρήσεων, παρατηρήσεων και εξε¬ 
τάσεων έχουν καταγραφεί απευθείας, αμέσως, με ακρίβεια και ευανά¬ 
γνωστα και φέρουν υπογραφή (ή μονογραφή) και ημερομηνία, 

- οι τυχόν μεταβολές των ανεπεξέργαστων δεδομένων, συμπεριλαμ¬ 
βανομένων και αυτών που είναι αποθηκευμένα σε υπολογιστή, δεν συ¬ 
σκοτίζουν προηγούμενα στοιχεία, είναι αιτιολογημένες και φέρουν υπο¬ 
γραφή και ημερομηνία, 

- τα δεδομένα που συγκεντρώθηκαν ή αποθηκεύτηκαν με τη βοήθεια 
υπολογιστή έχουν ταυτοποιηθεί και αν οι διαδικασίες που αποβλέπουν 
στην προστασία τους από αυθαίρετες τροποποιήσεις ή απώλειες είναι 
ικανοποιητικές, 

- το λογισμικό Η/ΐ που χρησιμοποιήθηκε στα πλαίσια της μελέτης 
είναι αξιόπιστο, ακριβές και μπορεί να θεωρηθεί ως έγκυρο, 

- τα τυχόν απρόβλεπτα συμβάντα που καταγράφηκαν στα ανεπεξέρ¬ 
γαστα δεδομένα έχουν διευρευνηθεί και αξιολογηθεί, 

- τα αποτελέσματα που παρουσιάζονται στις εκθέσεις της μελέτης 
(ενδιάμεση ή τελική) είναι συνεπή μεταξύ τους και ολοκληρωμένα και αν 
απηχούν με ακρίβεια τα ανεπεξέργαστα δεδομένα. 

Έκθεση των αποτελεσμάτων της μελέτης 

Σκοπός: Να ελεγχθεί αν οι τελικές εκθέσεις έχουν καταρτιστεί σύμ¬ 
φωνα με τις αρχές της ΟΕΠ. 

Όταν υπάρχει τελική έκθεση, ο επιθεωρητής θα πρέπει να εξετάσει 
αν: 

- έχει ημερομηνία και υπογραφή από τον επικεφαλή της μελέτης και 
άλλους βασικούς επιστημονικούς συνεργάτες, 

- ο επικεφαλής της μελέτης έχει υπογράψει δήλωση με την οποία 
αποδέχεται την ευθύνη της εγκυρότητας της μελέτης και βεβαιώνει ότι 
η μελέτη έχει διεξαχθεί σύμφωνα με τις αρχές της ΟΕΠ. 

- στην έκθεση συμπεριλαμβάνεται δήλωση ποιοτικής εγγύησης με 
υπογραφή και ημερομηνία, 

- οι τυχόν τροποποιήσεις έγιναν από το αρμόδιο προσωπικό, 
-απαριθμούνται οι θέσεις όλων των δοκιμίων, δειγμάτων και ανεπε¬ 
ξέργαστων δεδομένων στα αρχεία. 

Αποθήκευση και διατήρηση των πρακτικών 

Σκοπός: Να προσδιοριστεί αν η μονάδα έχει συντάξει επαρκή πρα¬ 
κτικά και εκθέσεις και αν έχουν ληφθεί ικανοποιητικά μέτρα για την 
ασφαλή φύλαξη και διατήρηση των πρακτικών και του συναφούς υλι¬ 
κού. 

Ο επιθεωρητής θα πρέπει να εξετάσει: 

- τα μέσα αρχειοθέτησης για τη φύλαξη σχεδίων μελετών, ανεπεξέρ¬ 
γαστων δεδομένων, τελικών εκθέσεων, δοκιμίων και δειγμάτων, 

- τη διαδικασία ανάκτησης του αρχειοθετημένου υλικού, 

- τις διαδικασίες μέσω των οποίων η προσπέλαση των αρχείων πε¬ 
ριορίζεται στο εξουσιοδοτημένο προσωπικό και τηρείται μητρώο των 
ατόμων που έχουν πρόσβαση σε ανεπεξέργαστα δεδομένα, παρασκευά¬ 
σματα κ.λπ. 

- αν γίνεται απογραφή του υλικού που αφαιρείται και επιστρέφεται 
στα αρχεία. 


- αν τα πρακτικά και το συναφές υλικό διατηρούνται για το απαιτού- 
μενο ή το κατάλληλο χρονικό διάστημα και αναπροστατεύονται από 
απώλειες ή καταστροφή από πυρκαϊά, αντίξοες περιβαλλοντικές συνθή¬ 
κες κ.λπ. 

ΕΣΩΤΕΡΙΚΟΙ ΕΛΕΓΧΟΙ ΜΕΛΕΤΩΝ 

Οι επιθεωρήσεις εργαστηρίων θα πρέπει να περιλαμβάνουν, μεταξύ 
άλλων, τη διενέργεια σύντομων ελέγχων των μελετών. Οι εν λόγω 
έλεγχοι μπορεί να είναι σύντομες επισκοπήσεις εξελισσόμενων ή ολο¬ 
κληρωμένων μελετών, Όταν οι αρμόδιες για κανονιστικές ρυθμίσεις αρ¬ 
χές ζητούν ειδικούς ελέγχους μελετών, η εκτέλεση και η έκθεση της με¬ 
λέτης θα πρέπει να υποβάλλονται σε λεπτομερή εξέταση. Εξαιτίας των 
μελών διαφορών στα είδη των μελετών που ενδέχεται να ελεγχθούν, 
απαιτούνται μόνο γενικές οδηγίες, ενώ οι επιθεωρητές και τα άλλα πρό¬ 
σωπα που συμμετέχουν σε ελέγχους μελετών θα στηρίζονται κυρίως 
στην κρίση τους, σχετικά με τη φύση και την έκφραση της επιθεώρησής 
τους. Στόχος τους θα είναι η αναπαράσταση της μελέτης από το σχέδιό 
της, χρησιμοποιώντας τις σχετικές ΤΜΕ, τα ανεπεξέργαστα δεδομένα 
και το υπόλοιπο αρχειοθετημένο υλικό. 

Σε ορισμένες περιπτώσεις, οι επιθεωρητές μπορεί να χρειαστούν τη 
βοήθεια άλλων εμπειρογνωμόνων προκειμένου να διενεργήσουν έναν 
αποδοτικό έλεγχο της μελέτης - π.χ. όταν πρέπει να εξεταστούν τομές 
ιστών στο μικροσκόπιο. 

Ο επιθεωρητής, όταν διενεργεί ελέγχους μελετών, θα πρέπει: 

- να ζητεί ονόματα, περιγραφές καθηκόντων και περιληπτικά της 
κατάρτισης και της εμπειρίας επιλεγμένων μελών του προσωπικού, που 
μετείχαν στην ή στις μελέτες, όπως ο επικεφαλής της μελέτης και οι βα¬ 
σικοί επιστημονικοί συνεργάτες του, 

- να εξετάζει αν υπάρχει επαρκές προσωπικό με κατάρτιση σε τομείς 
σχετικούς με την ή τις μελέτες που έχουν αναληφθεί, 

- να εντοπίζει τα επιμέρους τμήματα οργάνων ή ειδικού εξοπλισμού 
που χρησιμοποιήθηκαν στη μελέτη και να εξετάζει τα πρακτικά που 
αφορούν τη ρύθμιση, τη συντήρηση και την επισκευή του εξοπλισμού, 

- να πραγματοποιεί επισκόπηση των πρακτικών που σχετίζονται με 
τη σταθερότητα των ελεγχόμενων ουσιών, τις αναλύσεις των ελεγχόμε¬ 
νων ουσιών και συνθέσεων, τις αναλύσεις ζωοτροφών κ.λπ., 

- να προσπαθεί να προσδιορίσει, κατά το δυνατόν με τη μέθοδο των 
συνεντεύξεων, τις εργασίες που είχαν ανατεθεί σε επιλεγμένα άτομα, 
που έλαβαν μέρος στη μελέτη, ώστε να εξακριβώσει αν τα άτομα αυτά 
είχαν το χρόνο να εκτελέσουν τις εργασίες που καθορίζονται στο σχέδιο ή 
την έκθεση της μελέτης, 

- να ζητεί αντίγραφα όλων των εγγράφων που αφορούν διαδικασίες 
ελέγχου ή αποτελούν αναπόσπαστα μέρη της μελέτης και στα οποία συ- 
μπεριλαμβάνονται: 

ΐ) το σχέδιο της μελέτης, 

ίί) οι ΤΜΕ που εφαρμόζονταν την περίοδο διεξαγωγής της μελέτης, 
ϋί) ημερολόγια, σημειωματάρια εργαστηρίου, φάκελοι αρχείου, 
φύλλα εργασίας, καταγραφικά Η/Τ κ.λπ. και 
ΐν) η τελική έκθεση 

Στις μελέτες που χρησιμοποιούνται ζώα (τρωκτικά και άλλα θηλα¬ 
στικά), οι επιθεωρητές θα πρέπει να παρακολουθήσουν ένα ορισμένο πο¬ 
σοστό μεμονωμένων ζώων, από την είσοδό τους στο εργαστήρο μέχρι 
την αυτοψία. Θα πρέπει να δώσουν ιδιαίτερη προσοχή στα πρακτικά που 
αφορούν: 

- το σωματικό βάρος των ζώων, την πρόσληψη νερού/τροφής, τη 
σύνθεση και τη χορήγηση των δόσεων κ.λπ., 

- κλινικές παρατηρήσεις και ευρήματα αυτοψίας, 

-κλινική χημεία. 

- παθολογία. 

ΟΛΟΚΛΗΡΩΣΗ ΤΗΣ ΕΠΙΘΕΩΡΗΣΗΣ 
Η' ΤΟΪ ΕΛΕΓΧΟΥ ΜΕΛΕΤΩΝ 

Όταν έχει ολοκληρωθεί μια επιθεώρηση εργαστηρίου ή ένας έλεγχος 
μελετών, ο επιθεωρητής θα πρέπει να είναι έτοιμος να συζητήσει τα ευ- 
ρήματά του με εκπροσώπους της μονάδας δοκιμών και να συντάξει γρ 
πτή έκθεση - την έκθεση επιθεώρησης. ^ 

Η εργαστηριακή επιθεώρηση οποιοσδήποτε μεγάλου εργαστήριο; 
ναι πιθανόν να αποκαλύψει ορισμένες ασήμαντες παρεκκλίσεις απ< 
αρχές της ΟΕΠ, οι οποίες όμως, κανονικά, δεν είναι αρκετά σο(? 
ώστε να επηρέζουν την εγκυρότητα των μελετών που πραγματοπρ' 
καν στο εν λόγω εργαστήριο. Στις περιπτώσεις αυτές, είναι λογ' 

αναφέρει ο επιθεωρητής ότι το εργαστήριο λειτουργεί τηρώντας τις αρ¬ 
χές της ΟΕΠ σύμφωνα με τα κριτήρια που έχει θεσπίσει η (εθνική) αρ¬ 
μόδια για τον έλεγχο της ΟΕΠ αρχή. 

Παρόλα αυτά, θα πρέπει να γίνουν στο εργαστήριο παρατηρήσεις για 
τις ελλείψεις ή τα σφάλματα που έχουν διαπιστωθεί και να ζητηθούν 
διαβεβαιώσεις από τα ανώτερα διευθυντικά στελέχη του, ότι θα λη- 
φθούν μέτρα για την επανόρθωσή τους. Μπορεί να χρειαστεί να επισκε- 
φθεί πάλι ο επιθεωρητής το εργαστήριο μετά από ένα χρονικό διάστημα, 
προκειμένου να εξακριβώσει αν έχουν ληφθεί τα αναγκαία μέτρα. 

Εφόσον, στη διάρκεια ενός ελέγχου ή μιας επιθεώρησης εργαστηρίου, 
εντοπισθεί σοβαρή παρέκκλιση από τις αρχές της ΟΕΠ, η οποία κατά τη 
γνώμη του επιθεωρητή, μπορεί να έχει επηρεάσει την εγκυρότητα της 
συγκεκριμένης μελέτης ή των μελετών που διεξάγονται στη μονάδα δο¬ 
κιμών, ο επιθεωρητής θα πρέπει να το αναφέρει στην εθνική αρχή που 
έχει τη γενική ευθύνη του ελέγχου. Τα μέτρα που θα λάβει η αρχή αυτή 
θα εξαρτηθούν από τη φύση και την έκταση της μη τήρησης καθώς και 
από τις νομικές ή/και διοικητικές διατάξεις του προγράμματος για τον 
έλεγχο της τήρησης της ΟΕΠ. 

"Οταν ο έλεγχος μελετών έχει διενεργηθεί μετά από εντολή μιας αρ¬ 
μόδιας για κανονιστικές ρυθμίσεις αρχής, θα πρέπει να συντάσσεται 
πλήρης έκθεση των ευρημάτων και να διαβιβάζεται στην ενδιαφερόμενη 
αρχή μέσω της εθνικής, αρμόδιας για τον έλεγχο της ΟΕΠ αρχής. 

Άρθρο 3 

Με απόφαση του ΑΧΣ θα εκδοθεί Κανονισμός Αρχών Ορθής Εργα¬ 
στηριακής Πρακτικής καθώς και Αρχών Επιθεώρησης Εργαστηρίων 
και Μελετών στα οποία εφαρμόζονται οι αρχές ΟΕΠ. 

Άρθρο 4 

Η ισχύς της παρούσης απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Συνεδρίαση 12.11.1991 
Ο Πρόεδρος Ο Γραμματέας 

Γ. ΠΑΡΙΣΑΚΗΣ ΧΑΡ. ΧΑΜΑΛΙΔΗΣ 

Τα Μέλη: Π. Τσουκάτος, Γ. Σούντρης, Δ. Ταραντίλης, Μ. Οξενκιουν- 
Πετροπούλου, Δ. Ψωμάς, Δ. Λαδικός 

Από τις διατάξεις της παρούσας δεν προκαλείται δαπάνη σε βάρος 
του Κρατικού προϋπολογισμού. 

Εγκρίνουμε την παραπάνω απόφαση και τη δημοσίευσή της στην 
Εφημερίδα της Κυβερνήσεως. . 

Αθήνα, 20 Οκτωβρίου 1992 

ΟΙ ΥΦΥΠΟΥΡΓΟΙ 

ΕΘΙΜΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΚΩΝ. ΔΟΥΣΗΣ ΚΩΝ. ΓΙΑΤΡΑΚΟΣ 

* Αναδημοσιεύεται λόγω εσφαλμένης δημοσίευσης στο ΦΕΚ 80/Β'/ 
12.2.92) 

-♦- 

Αριθ. Α2γ/οικ. 4612 (3) 

Σύσταση και λειτουργία Διαβητολογικών Μονάδων (Κέντρων) και 

Εξωτερικών Διαβητολογικών Ιατρείων (Ε.Δ.Ι.) στα Νοσοκομεία. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 2 παρ. 2 του Ν. 1471/84 (ΦΕΚ 112/Α784). 

β) Του άρθρου 12 παρ. 1 του Ν. 2071/92 (ΦΕΚ 123/Α’/92). 

2. Τις διατάξεις της υπ’ αριθμ. Α3β/7343/22.6.90 υπουργικής 
αποφάσεως «Προϋποθέσεις συστάσεως και τρόπος λειτουργίας Εξωτε¬ 
ρικών Διαβητολογικών Ιατρείων και Διαβητολογικών Μονάδων των 
Νοσοκομείων» (ΦΕΚ 378/Β'/22.6.90). 

3. Τις διατάξεις της υπ’ αριθμ. Α3α/42/26.2.92 υπουργικής απο¬ 
φάσεως «Τροποποίηση και συμπλήρωση της υπ’ αριθμ. Α3β/7343/ 
22.6.90 υπουργικής αποφάσεως: Προϋποθέσεις συστάσεως και τρόπος 
λειτουργίας Εξωτερικών Διαβητολογικών Ιατρείων και Διαβητολογι¬ 
κών Μονάδων των Νοσοκομείων, Φ.Ε.Κ. 378/Β/22.6.90» (ΦΕΚ 
231/Β/3.4.92). 

4. Την απόφαση 26 της 27ης Ολομέλειας/29.3.90 του ΚΕ.Σ.Τ. 


5. Τα υπ’ αριθμ. 14/19.7.92, 16/25.8.92 και 17/22.9.92 πρα¬ 
κτικά της Γνωμοδοτικής Επιτροπής για τον Σακχαρώδη Διαβήτη, απο¬ 
φασίζουμε: 

Α' Συστήνονται και λειτουργούν Διαβητολογικές Μονάδες (Κέντρα) 
στα Νοσοκομεία: 

1. Περιφ. Γεν. Νοσ. Αθηνών, Ενδοκρινολογικό Τμήμα 

2. Περιφ. Γεν. Νοσ. Παίδων Αθηνών «Η ΑΓΙΑ ΣΟΦΙΑ», Α’ Παν/κή 
Παιδιατρική Κλινική 

3. Νομ. Α' Γεν. Νοσ. Θεσ/κης «Ο ΑΓΙΟΣ ΠΑΤΛΟΣ», Παθολογικό 
Τμήμα 

4. Περιφ. Παν/κό Γ εν. Νοσ. Πάτρας, Παν/κή Παθολογική Κλινική 

Β’ Συστήνονται και λειτουργούν Εξωτερικά Διαβητολογικά Ιατρεία 

(Ε.Δ.Ι.) στα Νοσοκομεία: 

1. Γεν. Νομ.Νοσ. Καβάλας, Παθολογικό Τμήμα 

2. Περ. Γεν. Νοσ. Αθηνών «Ο ΕΥΑΓΓΕΛΙΣΜΟΣ», Ενδοκρινολογικό 
Τμήμα 

3. Γεν. Περ. Νοσ. Θεσ/κης «ΙΠΠΟΚΡΑΤΕΙΟ», Α’ Παν/κή Παιδια¬ 
τρική Κλινική 

4. Γεν. Περ. Νοσ. Θεσ/κης «ΙΠΠΟΚΡΑΤΕΙΟ», Παθολογικό Τμήμα 

5. Γεν. Περ. Νοσ. θεσ/κης «ΙΠΠΟΚΡΑΤΕΙΟ», Ενδοκρινολογικό 
Τμήμα 

6. Γεν. Περ. Νοσ. Αλεξανδρούπλης, Προπαιδ. Παν/κή Παθ/κή Κλι¬ 
νική 

7. Νομ. Γεν. Νοσ. θεσ/κης «ΚΕΝΤΡΙΚΟ», Β' Προπαιδ. Παν/κή 
Παθ/κή Κλινική 

8. Νοσ. Αφροδ. και Δερμ. Νόσων «ΑΝΔΡΕΑΣ ΣΥΓΓΡΟΣ», Παθολο¬ 
γικό Τμήμα 

9. Γεν. Νομ. Νοσ. Μυτιλήνης «ΒΟΣΤΑΝΕΙΟ», Παθολογικό Τμήμα 

10. Νομ. Γεν. Νοσ. - ΚΥ Φιλιατών, Παθολογικό Τμήμα 

11. Γεν. Νομ. Νοσ. Σάμου, «ΑΓ. ΠΑΝΤΕΛΕΗΜΩΝ», Παθολογικό 
Τμήμα 

12. Γεν. Νομ. Νοσ. Κορίνθου, Παθολογικό Τμήμα 

13. Γεν. Περιφ. Νοσ. Ηρακλείου «ΒΕΝΙΖΕΛΕΙΟ», Παθολογικό 
Τμήμα 

14. Γεν. Νομ. Νοσ. Χανιών «ΑΓ. ΓΕΩΡΓΙΟΣ», Παθολογικό Τμήμα 

15. Παθ. Νοσ. Σπηλιοπούλειο «ΑΓΙΑ ΕΛΕΝΗ», Παθολογικό Τμήμα 

16. Γεν. Νομ. Νοσ. Άργους, Παθολογικό Τμήμα 

17. Γεν. Νομ. Νοσ. Βόλου «ΑΧΙΛΛΟΠΟΥΛΕΙΟ», Ενδοκρινολογικό 
Τμήμα 

18. Γεν. Νομ. Άρτας Λαμίας, Παθολογικό Τμήμα 

19. Μαιευτικό - Γυναικολογικό Κέντρο «ΕΛΕΝΑΣ Ε. ΒΕΝ1ΖΕ- 
ΛΟΥ», Ενδοκρινολογικό Τμήμα 

20. Περιφ. Γεν. Νοσ. Λάρισας, Παθολογικό Τμήμα 

21. Περιφ. Γεν. Αντικ. Νοσ. «ΜΕΤΑΞΑ», Ενδοκρινολογικό Τμήμα 

22. Ιον Νοσ. ΙΚΑ (Μελιασίων), Παθολογικό Τμήμα 

23. Γεν. Νοσ. Αεροπορίας 251, Ενδοκρινολογικό Τμήμα 

24. Γεν. Νομ. Νοσ. Χαλκιδικής, Παθολογικό Τμήμα 

25. Γεν. Νομ. Νοσ. Χαλκίδας, Παθολογικό Τμήμα 

26. Περιφ. Γεν. Νοσ. Ιωαννίνων «Γ. Χατζηκώστα», Παθολογικό 
Τμήμα 

27. Νομ. Γεν. Νοσ. Πειραιά «ΤΖΑΝΕΙΟ», Παθολογικό Τμήμα 

28. Νομ. Γεν. Νοσ. Τρίπολης «ΕΥΑΓΓΕΛΙΣΤΡΙΑ», Παθολογικό 
Τμήμα 

29. Γεν. Νομ. Νοσ. Κιλκίς, Παθολογικό Τμήμα 

30. Νομ. Γεν. Νοσ. - Κ.Υ. Γουμένισσας, Παθολογικό Τμήμα 

31. 2ο Θερ. ΙΚΑ Θεσ/κης, Ενδοκρινολογικό Τμήμα 

32. Περιφ. Γεν. Νοσ. Νίκαιας Πειραιά «ΑΓΙΟΣ ΠΑΝΤΕΛΕΗ¬ 
ΜΩΝ», Ενδοκρινολογικό Τμήμα 

33. Περιφ. Γεν. Νοσ. Αττικής «ΣΙΜΣΑΝΟΓΛΕΙΟ», Παθολογικό 
Τμήμα 

34. Περιφ. Γεν.Νοσ. Παίδων Αθηνών «ΠΑΝ ΚΑΙ ΑΓΛΑΪΑΣ ΚΥ¬ 
ΡΙΑΚΟΥ», Ενδοκρινολογικό Τμήμα 

35. Νομ. Γεν. Νοσ. «ΚΟΡΓΙΑΛΕΝΕΙΟ - ΜΠΕΝΑΚΕΙΟ Ε.Ε.Σ.», 
Ενδοκρινολογικό Τμήμα 

36. Νοσηλευτικό Ίδρυμα ΜΤΣ, Παθολογικό Τμήμα 

37. Περ. Γεν. Νοσ. Παίδων Αθηνών «ΑΓΙΑ ΣΟΦΙΑ», Παθολογικό 
Τμήμα 

38. Νομ. γεν. Νοσ. Λευκάδας, Παθολογικό Τμήμα 

39. Νομ.,Α' Γεν. Νοσ. Θεσ/κης «Ο ΑΓΙΟΣ ΠΑΥΛΟΣ», Παθολογικό 
Τμήμα 

40. Νομ. Γεν. Νοσ. Κοζάνης «ΜΑΜΑΤΣΕΙΟ», Παθολογικό Τμήμα 

41. Περιφ. Γεν. Νοσ. Θώρακος Αθηνών «Η ΣΩΤΗΡΙΑ», Παθολο¬ 
γικό Τμήμα. 

Γ. Κάλυψη δαπάνης 

Από τις διατάξεις της απόφασης αυτής δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Οκτωβρίου 1992 

ο ΥΠΟΥΡΓΟΙ 

ΓΕΩΡΓΙΟΣ ΣΟΥΡΛΑΣ 
-♦- 

Αριθ. Α./οικ. 52853 (4) 

Συμπλήρωση της αριθ. πρωτ. Δίβ/οικ. 10391/27.3.91 απόφασης 
«περί καθορισμού κριτηρίων διορισμού Αγροτικών γιατρών σε Αγρο¬ 
τικά Ιατρεία, Π.Ι., Υ.Σ. και Κ.Υ.». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν. 3487/55. 

β. Του Ν.Δ. 3832/58. 

γ. Του Ν.Δ. 4440/64. 

δ. Του Ν.Δ. 67/68. 

ε. Του Ν. 828/78. 

στ. Του Ν. 1397/83. 

ζ. Του Ν. 1579/85. 

η. Του Ν. 1759/88. 

θ. Του Ν. 2071/92 άρθρο 15. 

2. Την αριθ. πρωτ. Δίβ/οικ. 10391/27.3.91 απόφασή μας, «περί 
καθορισμού κριτηρίων διορισμού γιατρών σε Α.Ι., Υ.Σ., Π.Ι. και Κ.Υ.» 
που δημοσιεύθηκε στο αριθ. 272/91 ΦΕΚ τεύχος Β'. 

3. Τις ανάγκες της υπηρεσίας, αποφασίζουμε: 

1. Συμπληρώνουμε τη σχετική (2) απόφασή μας και προσθέτουμε τις 
παρ. 6, 7, 8 και 9, ως εξής: 

6. Για τους γεννηθέντες εκτός Ελλάδος γιατρούς, που έχουν την Ελ¬ 
ληνική Ιθαγένεια από τη γέννησή τους, ο υπολογισμός των μορίων ως 
προς την ημερομηνία κτήσης του πτυχίου τους άρχεται από την ημερο¬ 


μηνία έκδοσης της σχετικής πράξης αναγνώρισης του πτυχίου τους από 
το Δ.Ι. ΚΑΤΣΑ, για δε τις περιπτώσεις των γιατρών που κατέχουν πτυ¬ 
χία Ιατρικών Σχολών Χωρών - Μελών της ΕΟΚ, από την ημερομηνία 
έκδοσης της σχετικής άδειας άσκησης ιατρικού επαγγέλματος από την 
οικεία Νομαρχία. 

Στις πιο πάνω περιπτώσεις, μεταξύ των λοιπών δικ/κών, είναι απα¬ 
ραίτητη η προσκόμιση βεβαίωσης από το Τμήμα Ιθαγένειας του Υπουρ¬ 
γείου Εσωτερικών ή από το Δήμο ή την Κοινότητα από την οποία να 
προκύπτει η κτήση της Ελληνικής Ιθαγένειας, από τη γέννηση του για¬ 
τρού. 

7. Για τους αλλοδαπούς γιατρούς που αποκτούν την Ελληνική Ιθαγέ¬ 
νεια, ο υπολογισμός των μορίων ως προς την ημερομηνία κτήσης του 
πτυχίου τους άρχεται από την ημερομηνία δημοσίευσης της σχετικής 
απόφασης πολιτογράφησης στην Εφημερίδα της Κυβέρνησης. 

8. Το σύστημα των μορίων για την εκπλήρωση της υποχρέωσης 
υπηρεσίας υπαίθρου του Ν.Δ. 67/68 δεν ισχύει για τους ομογενείς εκ 
Κύπρου γιατρούς, οι οποίοι προκειμένου να ειδικευθούν, υπέβαλαν 
υπεύθυνη Δήλωση ότι δεν θα ασκήσουν το ιατρικό επάγγελμα μετά το 
πέρας της ειδίκευσής τους, στην Ελλάδα. 

Αυτοί τοποθετούνται σε κενές θέσεις της αντίστοιχης εβδομαδιαίας 
ανακοίνωσης - προκήρυξης, για τις οποίες δεν εκδηλώνεται ενδιαφέρον 
από υπόχρεους γιατρούς. 

9. Για τους ομογενείς εκ Βορείου Ηπείρου, Ίμβρου, Τενέδου και 
Κων/λης γιατρούς, ο υπολογισμός των μορίων ως προς την ημερομη¬ 
νία κτήσης του πτυχίου της άρχεται από την ημερομηνία έκδοσης της 
σχετικής πράξης αναγνώρισης του πτυχίου τους από το ΔΙΚΑΤΣΑ, για 
δε τις περιπτώσεις των γιατρών που κατέχουν πτυχία Ιατρικών Σχολών 
Χωρών - Μελών της ΕΟΚ από την ημερομηνία έκδοσης της σχετικής 
άδειας άσκησης Ιατρικού επαγγέλματος από την οικεία Νομαρχία. 

Η παρούσα παράγραφος δεν ισχύει για τους πιο πάνω γιατρούς στην 
περίπτωση που αυτοί κατέχουν πτυχίο Ιατρικών Σχολών της ημεδα¬ 
πής. 

2. Με την παρούσα απόφαση δεν προκαλείται δαπάνη στον Κρατικό 
Προϋπολογισμό. 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 23 Οκτωβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 





_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

— 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00' έως 13.30' 

ΤΕΕΕΧ 

22.3211 ΥΡΕΤΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

13.000 

β) 

» 

» 

» 

Β' 

» 

23.000 

Υ) 

» 

» 

» 

Γ' 

» 

7.000 

δ) 

» 

» 

» 

Δ’ 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

·) 

» 

» 

» 

Α.Ε. & Ε.Π.Ε. 

» 

50.000 

ια) 1 

Για 

όλα 

τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















